20-09-2014 10:17 PM #16\nΗ κονσόλα είναι σε εξαιρετική κατάσταση και δουλεύει ρολόι. Δυστυχώς εδώ στο Ρέθυμνο δεν έχω τηλεόραση. Περάσαμε επίσης πολύ ωραία με τον Ryu.\n20-09-2014 11:25 PM #17\nΦωτό από το Xbox +Games. Προσοχή δεν απεικονίζονται όλα τα games. Για αναλυτική λίστα δείτε το 1ο post.\n27-09-2014 05:35 PM #18\nUpdate με games του X360. 40 ευρώ όλα μαζί κύριοι.\n27-09-2014 05:42 PM #19\nΠεριττό να πω πως σε μισώ που δεν είχα λεφτά να τα πάρω όλα μαζί από τη στιγμή που ανέβασες την αγγελία!\n27-09-2014 06:42 PM #20\nχαχα δεν θα έπρεπε, απ' ότι έχω δει έχεις δυνατή συλλογή!\n27-09-2014 07:13 PM #21\nΞέρεις τώρα, ποτέ δεν είναι αρκετά!\n02-10-2014 06:09 PM #22\nΑπλώς να γράψω κι εγώ ένα μεγάλo ευχαριστώ στον RyuGr για το χκουτακι και τη βοήθεια στη μεταφορά αλλα και για την εν τάχει κουβέντα που κάναμε! Thanks George κι ελπίζω να τα πούμε και σύντομα πιο χαλαρά! χωρίς την πίεση του χρόνου!\n02-10-2014 11:59 PM #23\nΧαίρομαι που γενικά έμεινες ευχαριστημένος, κρίμα για το dvd tray που κολλάει όποτε του έρθει παρόλο που δεν είχε καμία κακομεταχείριση\nΒγάλε φωτό με το Panzer Dragon Orta να παίζει αν το έχεις εύκαιρο\nΓούσταρα πάρα πολύ με το μέρος της συλλογής σου που είχα την ευκαιρία να δω. Σας είχα πει ότι σκοπεύω να αναβαθμίσω το PC; Ε, μόλις είδα το setup του Sinclair στο σαλόνι με την TV, μου ήρθε να βάψω μπλε το PC μου και να το πετάξω στη θάλασσα\nΘα κοιτάξω να κανονίσουμε meeting από κοντά, θα πω και στους άλλους μουργαρέους του forum!\n03-10-2014 12:31 AM #24\nΑν κανονίσετε meeting είμαι μέσα από τις 22 Οκτωβρίου και μετά,να έχω επιστρέψει.\n03-10-2014 09:51 AM #25\nΑκριβη αγορα το original Xbox, μονο και μονο ο φορος για τη δευτερη κατοικια σε ξεσκιζει...\n03-10-2014 01:30 PM #26\nΕσύ κύριε (δεν λέμε ονόματα γρσουσουζεύει)που πήρες το original Xbox με τα παιχνίδια του έκανες ίσως την καλύτερη αγορά που θα μπορούσες να κάνεις ποτέ. Μπράβο στο Ryu για την προσφοράρα που έκανε και επίσης μια μούντζα στην μάπα μου που δεν προέβην στην αγορά του κουτιού νωρίτερα.\nΜπράβο μαλάμπα Ren. Καλά τα κατάφερες.\n03-10-2014 02:33 PM #27\nΑν το εννοείς ευχαριστώ. Ο κύριος λόγος που το αγόρασα ήταν 1) ο Ryu που τον ξέρω και σαν παρουσία στο forum αλλά έχουμε γνωριστεί και δια ζώσης και 2) το ότι έχω games όπως το Orta, το Otogi που ήθελα να παίξω στο 360 αλλά ποτέ δεν υπήρχε ΒC της προκοπής.\nΑπλώς να σημειώσω έτσι για την ιστορία πως επανειλημμένα είπα στον Γιώργο να κρατήσει αρκετά πράγματα μιας και αισθανόμουν πως τον κλέβω στη συγκεκριμένη τιμή.\n03-10-2014 07:59 PM #28\nΕννοείται το εννοεί ο Ρέναρος καθότι είναι δηλωμένος ρετρόφιλος.\nΠοιός άλλος άλλωστε είχε τα @@ να παίξει DOOM II στο Xbox Live;\n02-11-2014 06:54 PM #29\nΝέες καταχωρήσεις, διαλέχτε, διαλέχτε!\nΠωλούνται για PlayStation 2 τα εξής:\n- Metal Gear Solid 3: Subsistence (Συσκευασία τριών DVD): 30 ευρώ. Πουλήθηκε\n- God Hand: 10 ευρώ\n- Resident Evil 4: 10 ευρώ\n- Guitar Hero 3 + Κιθάρα: 10 ευρώ (Μαζί δίνεται και Demo του Guitar Hero 2). Υπερπαιχνίδι για όποιον ασχοληθεί για πρώτη φορά με τη σειρά! Άμα δεν πωρωθείτε σας δίνω τα λεφτά σας πίσω στο διπλάσιο!\n12-11-2014 01:35 AM #30\nΑπό το σφυρί δεν γλύτωσε ούτε το θρυλικό PS2.\n- PlayStation 2 Slim (SCPH-70004) + 2 original controllers + 8MB original memory card + Component cable για σύνδεση με HDTV + standard composite cable + μοντάρισμα με Swap Magic 3.6: 50 ευρώ\nΣημείωση: Το μοντάρισμα με Swap Magic 3.6 είναι προσθήκη μερικών μηχανικών μερών στο εξωτερικό μέρος της κονσόλας (δεν έχει γίνει καμία επέμβαση εσωτερικά) για να παίζει backup CD και DVD. Αν επιθυμείτε μπορούν να αφαιρεθούν και να επανέλθει η κονσόλα στην αρχική της κατάσταση.\n- Gran Turismo 4: 10 ευρώ. To αγαπημένο μου. Άψογη εικόνα. Λες και είναι γενιάς 360/PS3. Simulation ραλλάκι και σε χώμα παρακαλώ. Οι Ιάπωνες τρελάθηκαν.\n- Tekken 5: 10 ευρώ. Γιατί Χρηστάρα μου δεν είδαμε ένα Street Fighter με τέτοια γραφικά σε αυτή γενιά;\n- God Of War 2: 10 ευρώ. Άλλη παιχνιδάρα. Μόνο του έπαιζε μπάλα το PS2.\n- Swap Magic 3.6 (πλήρες) για αναπαραγωγή backup CD + DVD: 20 ευρώ.\n- Yakuza 2 (δυστυχώς το κουτί του πάνω δεξιά έχει ένα βαθούλωμα λόγω κακής τοποθέτησης σε αποθηκευτικό χώρο): 10 ευρώ. Αν και δεν το τελείωσα το παραδέχομαι το game. Είχε προσωπικότητα. Θυμάμαι σε ένα σκηνικό μπορούσες να λύσεις μια υπόθεση με 3 διαφορετικούς τρόπους. Είτε τον κανονικό (like a sir νίκαγες στο τζόγο), είτε του εργάτη μαζεύοντας τα λεφτά αργά και βασανιστικά, είτε του πονηρού που έβρισκες μια αδυναμία σε αυτόν που του έδινες τα λεφτά και προχώραγες. Respect.\nΌλα μαζί (Post #29 και #30) 70 ευρώ.\nΌλα είναι σε άριστη κατάσταση και χωρίς φθορές εκτός από το Yakuza 2 το οποίο έχει ένα μικρό πρόβλημα στο κουτί όπως περιγράφεται πιο πάνω. Επίσης τα games είναι πλήρη.


Ερμηνεία του ύπνου - Αναπάντητες συνάντηση - Dream Book\nΒιβλίο ερμηνείες των ονείρων » Α » Αναπάντητες συνάντηση\nΕρμηνεία του ύπνου «Αναπάντητες συνάντηση»\nΝοοτροπία του σύγχρονου ανθρώπου, η σύγχρονη κουλτούρα είναι σε μια δύσκολη δέσμη με το χρόνο και απολύτως αδιανόητη χωρίς το αίσθημα. Κάθε ένας από εμάς έχει προγραμματίσει πολλές περισσότερες περιπτώσεις από ό, τι θα "ταιριάζει" στο κανονικό ρυθμό της ζωής. Όταν ένα άτομο βρίσκεται υπό πίεση, πολλοί αισθάνονται το συνεχή φόβο να χάσετε κάποια σημαντικά ραντεβού ή δεν τηρήσει την προθεσμία με κάποια προγραμματισμένη επιχειρήσεων.\nΌνειρα, στο οποίο υπάρχει ένα τέτοιο θέμα, είναι αρκετά κοινές. Ένα από τα έναρξη στοιχεία - λυσσασμένο μας φοβούνται να κάνουν κάτι λάθος, όπως θα έπρεπε να είναι. Είμαστε συχνά σε ένα όνειρο αισθάνονται ανησυχία για την ικανότητα τους στα μάτια των άλλων.\nΑναπάντητες ευκαιρία - μια άλλη πιθανή ερμηνεία αυτού του είδους του ύπνου. Η ζωή σας ρίχνει πολλές εκδηλώσεις - συχνά πολύ περισσότερο από ό, τι μπορείτε να χειριστείτε. Για κάθε επισκέπτης θα πρέπει να υπόσχονται μια σημαντική στροφή προς το καλύτερο (συνήθως στον τομέα των προσωπικών σχέσεων ή τομέα της σταδιοδρομίας). Πώς το όνειρο τελειώνει, σχετίζεται άμεσα με το γεγονός που πραγματικά την εκτέλεση των υφιστάμενων δεσμεύσεων. Στη συνέχεια, τα όνειρα των χαμένων συναντήσεων μπορεί να είναι μια υπενθύμιση ότι οι δεσμεύσεις αυτές δεν έχουν εξαφανιστεί. Παρακάμπτοντας τη συνάντηση ενδέχεται να υποδεικνύει προϋποθέσεις μη συμμόρφωσης για το δεύτερο μισό σας, ο διαχειριστής ή οι πλησιέστεροι συγγενείς\nУкраїнський: Пропущена зустріч\nРусском: Пропущенная встреча\nPolskim: Nieodebrane spotkanie\nDeutsch: Verpasste Sitzung\nItaliano: Mancato incontro\nTürk: Cevapsız toplantısı


Cosmote Wind Vodafone αλλάζουν τα πάντα - Τι γίνεται με data και ομιλία\nΑρχικήΟικονομίαCosmote Wind Vodafone αλλάζουν τα πάντα - Τι γίνεται με data και...\nCosmote Wind Vodafone: Εξελίξεις στο μέτωπο των τηλεπικοινωνιών με τις τρεις εταιρείες να αλλάζουν πολλά πράγματα σε σχέση με το ίντερνετ.\nΑνάβει ο ανταγωνισμός σε όλες τις βασικές αγορές που δραστηριοποιούνται οι τηλεπικοινωνιακοί όμιλοι.\nΟι εγκατεστημένοι παίκτες προχωρούν σε νέες κινήσεις εμπορικής πολιτικής, διπλασιάζοντας τις ταχύτητες και απελευθερώνοντας τον χρόνο ομιλίας στην κινητή.\nΤην ίδια στιγμή στη συνδρομητική τηλεόραση έρχονται νέοι διεθνείς “παίκτες”, οι οποίοι μάλιστα δεν υποχρεούνται να καταβάλλουν τους ίδιους φόρους.\nCosmote Wind Vodafone: Ανεβαίνουν οι ταχύτητες στη σταθερή\nΣτη σταθερή τηλεφωνία τεκτονικές αλλαγές προκαλεί η κίνηση του ομίλου ΟΤΕ να προχωρήσει στη δωρεάν αναβάθμιση των ταχυτήτων του σταθερού internet των συνδρομητών.\nΠαρά τις αντιδράσεις των εναλλακτικών παρόχων η πρωτοβουλία προχωρά κανονικά, καθώς η Επιτροπή Τηλεπικοινωνιών και Ταχυδρομείων (ΕΕΤΤ) απέρριψε την προσφυγή της Vodafone για να σταματήσει η έγκριση των νέων εμπορικών προγραμμάτων της Cosmote.\nΉδη ορισμένοι από τους συνδρομητές έχουν δει διπλάσιες ταχύτητες με την αναβάθμιση να αφορά την αμέσως επόμενη εμπορικά διαθέσιμη ταχύτητα.\nΗ δωρεάν αναβάθμιση ταχύτητας θα γίνει όπου αυτό είναι τεχνολογικά εφικτό και αποκλειστικά σε περιοχές όπου δεν έχει φτάσει ακόμα η οπτική ίνα στο σπίτι.\nΕιδικότερα, συνδρομητές με οικονομικό πρόγραμμα ταχύτητας έως 24 Mbps, έως 50 Mbps και έως 100 Mbps, θα αναβαθμιστούν σε ταχύτητα έως 50 Mbps, έως 100 Mbps και έως 200 Mbps αντίστοιχα.\nΗ διαδικασία γίνεται αυτόματα, χωρίς να χρειάζεται κάποια ενέργεια από την πλευρά των συνδρομητών, αλλά σε κάποιες περιπτώσεις χρειάζεται αντικατάσταση εξοπλισμού ή και συνεννόηση με τεχνικό.\nΌπως σημειώνουν παράγοντες της αγοράς στο “Κ”, η κίνηση αυτή ουσιαστικά θα καταργήσει τα βασικό πακέτο σύνδεσης στο internet, με ονομαστικές ταχύτητες “έως 24 Mbps”.\nΘεωρείται δεδομένο πως θα ακολουθήσουν και οι υπόλοιποι πάροχοι, αν και παραμένει ζητούμενο αυτή η αλλαγή να γίνει με λελογισμένο κόστος.\nΣτο επίκεντρο βρίσκεται το κόστος της αναβάθμισης των συνδέσεων, και ειδικά των adsl με ταχύτητες download “έως 24 Μbps” σε vdsl με ταχύτητα 50 Mbps, που απαιτούν εργασίες στο πεδίο για τη μετάβαση από τα αστικά κέντρα στις υπαίθριες καμπίνες.\nΟ ΟΤΕ και οι εναλλακτικοί πάροχοι βρίσκονται σε διαπραγματεύσεις για το κόστος μετάβασης, οι οποίες δεν αποκλείεται να συνεχιστούν υπό τη “διαιτησία” της ΕΕΤΤ.\nCosmote Wind Vodafone: Απεριόριστη ομιλία στην κινητή\nΣτην κινητή τηλεφωνία καταγράφονται σημαντικές αλλαγές στην καρτοκινητή.\nCosmote, Wind και Vodafone έχουν μπει στην εποχή της απεριόριστης ομιλίας με όλα τα δίκτυα, αλλά και των περισσότερων data.\nΗ κίνηση αυτή αλλάζει τα δεδομένα, καθώς μέχρι και πριν από ένα ή δύο χρόνια απεριόριστες κλήσεις προς όλους είχαν μόνο οι ακριβότερες συνδέσεις συμβολαίου και σίγουρα όχι η καρτοκινητή.\nΗ αρχή έγινε από τη Wind με τα νέα πακέτα F2G Unlimited Talk Plus και Unlimited Talk Max, τα οποία προσφέρουν απεριόριστη ομιλία, και διαφοροποιούνται μόνο ως προς τα data, τα sms και την τιμή.\nΤο πρώτο έχει 2 GB και 200 sms προς όλους, με κόστος 15 ευρώ και το δεύτερο 4 GB και 400 sms προς όλους με κόστος 20 ευρώ.\nΑκολούθησε η Cosmote παρουσιάζοντας και αυτή πακέτα με απεριόριστη ομιλία προς όλους για το What’s Up αλλά και διπλάσια data στην ίδια τιμή.\nΤο πακέτο Unlimited Calls δίνει απεριόριστη ομιλία προς όλους, 1,5 GB και 600 SMS στα 13,5 ευρώ, ενώ με κάθε ανανέωση υπολοίπου δίνει επιβραβεύσεις για επιπλέον data ή και χρόνο ομιλίας σε όσους δεν έχουν απεριόριστα.\nΜάλιστα, η διάρκεια ισχύος των πακέτων επιβράβευσης επεκτάθηκε και πλέον φτάνει έως και τον έναν μήνα, από επτά ημέρες που ήταν μέχρι πρόσφατα.\nΣτη μάχη μπήκε και η Vodafone που ανακοίνωσε νέα πακέτα για καρτοκινητά για CU και Vodafone Καρτοκινητό με unlimited λεπτά ομιλίας, 600 sms και 1,9 GB για 1 μήνα με 13,5 ευρώ τον μήνα, ενώ προχώρησε και σε νέα bonus online ανανέωσης αλλά και επιπλέον δεδομένα στα υφιστάμενα πακέτα, χωρίς καμία αλλαγή στην τιμή τους.\nH τρίτη μάχη δίνεται στο πεδίο της συνδρομητικής τηλεόρασης, καθώς online συνδρομητικές πλατφόρμες που διεκδικούν μια θέση στις προτιμήσεις αλλά και τα πορτοφόλια των Ελλήνων τηλεθεατών.\nΗ πλέον πρόσφατη άφιξη στο παιχνίδι της συνδρομητικής τηλεόρασης είναι η πλατφόρμα ANT1+, που ξεκίνησε την προηγούμενη εβδομάδα η εμπορική της λειτουργία.\nΣε περίπου δύο μήνες όμως πρόκειται να ξεκινήσει την παρουσία της στην Ελλάδα ένα από τα πιο βαριά ονόματα της διεθνούς αγοράς, το Disney+ και σύντομα θα ακολουθήσει και το HBO Max. Νέες κινήσεις όμως ετοιμάζουν και οι εγχώριοι τηλεπικοινωνιακοί πάροχοι.\nΤο δυνατό χαρτί των Cosmote TV και Nova είναι το αθλητικό περιεχόμενο, το οποίο δεν παρέχουν οι διεθνείς πλατφόρμες, αλλά και το οποίο αποτελεί βασικό παράγοντα προσέλκυσης εταιρικών πελατών όπως καφετεριών, εστιατορίων, πρακτορείων ΟΠΑΠ, που θέλουν να προβάλλουν τους αγώνες για τους πελάτες τους.\nΗ Vodafone ακολουθεί μια διαφορετική στρατηγική, η οποία βασίζεται σε ισχυρές συμμαχίες.\nΣύμφωνα με πληροφορίες η Vodafone Ελλάδας βρίσκεται πολύ κοντά σε συμφωνίες, τόσο με τη WarnerMedia όσο και με τη Walt Disney για την προβολή των HBO Max και Disney+ μέσω της Vodafone ΤV, με μια ενιαία συνδρομή.\nΟυσιαστικά η Vodafone Ελλάδος ακολουθεί το παράδειγμα της Vodafone Espana, η οποία προσφέρει τη συνδρομητική πλατφόρμα HBO Max μέσω της Vodafone TV ως αποκλειστικός συνεργάτης της HBO στην Ισπανία.\nΣτο πεδίο αυτό του αυξανόμενου ανταγωνισμού υπάρχουν δύο παράγοντες που σύμφωνα με πηγές της αγοράς, δημιουργούν σημαντικές στρεβλώσεις.\nΟ ένας είναι η “πειρατεία” και ειδικά τα λεγόμενα “κουτάκια” (android boxes) τα οποία εγκαθιστούν παρανόμως οργανωμένα κυκλώματα προσφέροντας πρόσβαση σε συνδρομητικές πλατφόρμες.\nΠηγές της αγοράς εκτιμούν πως στο σύνολο της χώρας υπάρχουν περισσότερα από 300.000 εγκατεστημένα android boxes.\nΟ δεύτερος παράγοντας είναι η φορολογία. Οι ελληνικές πλατφόρμες συνδρομητικής τηλεόρασης επιβαρύνονται με ειδικό φόρο 10% επί του μηνιαίου λογαριασμού.\nΟ φόρος βρίσκεται σε αναστολή έως τον Ιούνιο του 2022, αλλά δεν έχει καταργηθεί.\nΑπό την άλλη, οι ξένες πλατφόρμες streaming που προσφέρουν υπηρεσίες συνδρομητικής τηλεόρασης στην Ελλάδα δεν υπόκεινται σε καμία φορολόγηση.


Η Τζούλια Αλεξανδράτου έκανε διάγγελμα για τη Λιβύη! | Εφημερίδες\nΗ Τζούλια Αλεξανδράτου έκανε διάγγελμα για τη Λιβύη!\nBy admin on 04/01/2011 Δεν επιτρέπεται σχολιασμός στο Η Τζούλια Αλεξανδράτου έκανε διάγγελμα για τη Λιβύη!\n«Είμαι εξαιρετικά στεναχωρημένη με τα όσα συμβαίνουν στη Λιβύη». Το… διάγγελμα για τους δοκιμαζόμενους Λίβυους από την Τζούλια Αλεξανδράτου έγινε λίγο πριν επιδοθεί σε ένα αποκαλυπτικό στριπτίζ μαζί με έναν έγχρωμο άντρα, που ήταν ντυμένος τσολιάς, σε νυχτερινό κέντρο διασκέδασης της Θεσσαλονίκης.\nΗ σέξι Τζούλια εμφανίστηκε φορώντας ένα κορμάκι που στο πάνω μέρος είχε τη γαλανόλευκη και στο κάτω απεικονιζόταν η λιβυκή σημαία΄Οπως δήλωσε, η παράσταση ήταν αφιερωμένη στον λαό της Λιβύης, που υποφέρει από τους βομβαρδισμούς των Δυτικών αλλά και από τις δυνάμεις του συνταγματάρχη Καντάφι.\nΔεν ξέχασε μάλιστα να μιλήσει και για τα παιδιά αυτής της χώρας της Βόρειας Αφρικής, που υποφέρουν τώρα λόγω του πολέμου. Κατά τη διάρκεια του… διαγγέλματος πολλοί από τους θαμώνες τη φωτογράφιζαν με τα κινητά τηλέφωνά τους, με αποτέλεσμα το σχετικό βίντεο να αναρτηθεί σε σύντομο χρονικό διάστημα στο Διαδίκτυο.\nΠολλοί από τους παρισταμένους θυμήθηκαν ότι η Τζούλια Αλεξανδράτου είχε προβεί και παλαιότερα σε… διάγγελμα από το βήμα γνωστού τηλεοπτικού σταθμού, σχετικά με τα μέτρα που είχε εξαγγείλει ο υπουργός Οικονομικών Γιώργος Παπακωνσταντίνου. Αλλωστε η ίδια δεν έχει κρύψει τον ενδιαφέρον της για την πολιτική αλλά και τον θαυμασμό της για άλλες σέξι σταρ της Ευρώπης, που κατέβηκαν σε εκλογές και πέτυχαν να γίνουν μέλη του κοινοβουλίου της χώρας τους.\nΗ Τζούλια παρουσιάστηκε και σαν την ηρωίδα Μπουμπουλίνα στη σκηνή του συγκεκριμένου κέντρου της Θεσσαλονίκης, αφού… βγήκε από τα ρούχα της και στη συνέχεια πρωταγωνίστησε σε αισθησιακές σκηνές με τον έγχρωμο παρτενέρ της, ο οποίος ήταν ντυμένος τσολιάς. Με τη συμμετοχή του παρτενέρ της η σέξι ξανθιά ήθελε να δείξει πως δεν είναι ρατσίστρια και δεν διαχωρίζει τις φυλές, ενώ υποστήριξε ότι με το συγκεκριμένο show κάνει τη δική της επανάσταση. Βέβαια στη συνέχεια η Τζούλια έβγαλε όλα τα ρούχα της και αντί για Μπουμπουλίνα, θύμιζε την… Εύα.\nΗ Τζούλια Αλεξανδράτου έκανε διάγγελμα για τη Λιβύη! added by admin on 04/01/2011


Οπλαρχηγός Αθανάσιος Σκουρτανιώτης: 02/01/2008 - 03/01/2008\nΟι στρατιωτικοπολιτικές συνθήκες πριν τη μάχη του ...\nΟι στρατιωτικοπολιτικές συνθήκες πριν τη μάχη του 1825\n-του Γ. Μήτρου από το βιβλίο ''Η Αγια-Σωτήρα Μαυροματίου Θηβών και το ολοκαύτωμα Σκουρτανιώτη στον ομώνυμο ναό''-\nΧρονικά βρισκόμαστε στα τέλη του 1825.\nΟ Οθωμανικός στρατός του Ευρίπου, πραγματοποιεί συχνές εξορμήσεις μέχρι και τη Λιβαδειά και καταδυναστεύει τους πληθυσμούς της υπαίθρου. Σκορπάει πανικό, λεηλατεί κai δολοφονεί Έλληνες αμάχους. Εκμεταλλεύεται ουσιαστικά, την γενική πολιτική και στρατιωτική αστάθεια που επικρατεί στις τάξεις των Ελλήνων αυτήν τη περίοδο. Οι κάτοικοι της περιοχής, ακολουθώντας πατροπαράδοτες και έξυπνες τακτικές, εγκαταλείπουν τον τόπο, μεταναστεύοντας προσωρινά στην Πελοπόννησο, την Σαλαμίνα, τον Πόρο και αλλού. Μετά το πέρας του κινδύνου επιστρέφουν πάλι σπίτια τους. Και αυτό συμβαίνει συνεχώς και αδιαλείπτως τα πρώτα χρόνια της Επανάστασης.Την ίδια περίοδο, έχει εξελιχθεί σε πραγματική μάστιγα η ληστρική δράση του φρουράρχου της Ακροπόλεως των Αθηνών Ιωάννη Γκούρα, ο οποίος απομυζεί φορολογικά τους τοπικούς πληθυσμούς από την Αττική ως και την Λιβαδειά. Εξολοθρεύοντας τον Ανδρούτσο, παραμένει ο βασικότερος στρατιωτικός διεκδικητής της αρχηγίας της Α χέρσου Ελλάδος, έχοντας προκαταβολικά πάρει το βαθμό του φρουράρχου των Αθηνών από τον Ιούνιο κιόλας του 1824. Μια κίνηση-προϊόν της πολεμικής διπλωματικής βουλιμίας του Κωλέττη με στόχο την αποδυνάμωση της επιρροής που ασκούσε τότε ο Οδυσσέας Ανδρούτσος σε πληθυσμούς και οπλαρχηγούς ολόκληρης της Στερεάς. Ο Γκούρας λοιπόν, κυριαρχεί στην περιοχή και συντελεί, σε συνδυασμό με τους Οθωμανούς, στην ερήμωση του τόπου και στην εξαθλίωση των πληθυσμών (74). Οι κάτοικοι διαμαρτύρονται στην κυβέρνηση μέσω των δημογερόντων τους. Η κυβέρνηση αν και καθυστερημένα αντιδρά(75). Ο μοναδικός οπλαρχηγός που διατηρεί ορισμένο αξιόλογο στράτευμα στην επαρχία Θηβών είναι ο Αθανάσιος Γάτσης η Σκουρτανιώτης (1793-1825), ο οποίος κατάγεται από τα Σκούρτα. Είναι ο μοναδικός διεκδικητής ενός σημαντικού στρατιωτικού αξιώματος στην επαρχία Θηβών. Είναι από τους πρωτοπόρους στην κήρυξη της επανάστασης στην επαρχία Θηβών. Παλιός και στενός σύμμαχος του Ανδρούτσου καλείται να επικρατήσει στην περιοχή, η οποία είναι ρημαγμένη, ερειπωμένη, κατεστραμμένη. Καλείται να κυριαρχήσει στρατιωτικά και κατ' επέκταση πολιτικά. Το πρώτο το πετυχαίνει χωρίς κόπο, γιατί οι περισσότεροι μικρο-οπλαρχηγοί της επαρχίας εξακολουθούν να αναλώνονται στα περιστασιακά οφέλη που τους προσδίδουν τα ερείσματα που διαμορφώνονται (λόγω του εμφυλίου πολέμου) στην Πελοπόννησο (76). Είναι μύθος ασφαλώς η άποψη των ιστορικών του κλασσικού θετικισμού, ότι οι υπόλοιποι μικρο-οπλαρχηγοί της επαρχίας μας θα αναγνώριζαν ως καταλληλότερο τον Σκουρτανιώτη για τη θέση του στρατηγού, διότι ήταν μεγαλόψυχοι. Βρισκόμαστε σε μια εποχή που οι προαγωγές των στρατιωτικών διαμορφώνονται με βάση τις δημόσιες σχέσεις που έχουν εκείνοι με την κεντρική πολιτική ηγεσία των επαναστατημένων και όχι με βάση την ικανότητά τους να καταλάβουν μια ανάλογη θέση. Οι προαγωγές μοιράζονται αφειδώς προκειμένου να υπάρχει πολιτικός προσεταιρισμός των στρατιωτικών. Δεν πρέπει να ξεχνάμε, ότι από το 1824(77), ο Κολοκοτρώνης μαζί με μια σειρά διαφόρων άλλων στρατιωτικών, ήταν φυλακισμένοι στη Ύδρα και υπόλογοι στην κυβέρνηση Κουντουριώτη, ως προδότες της πατρίδας. Τη θέση τους είχαν καρπωθεί υποδεέστεροι και ανίδεοι με τα στρατιωτικά(78).Μια από τις πιο τραγικές καταλήξεις των δύο εμφυλίων πολέμων στη διάρκεια της Ελληνικής επανάστασης, ήταν η δολοφονία του Οδυσσέα Ανδρούτσου τον Ιούνιο του 1825, που συντελέστηκε ύστερα από διαταγή του Ιωάννη Γκούρα. Αποτέλεσμα αυτής της επαίσχυντης πράξης, ήταν να δημιουργηθεί ένα μεγάλο στρατιωτικό κενό στην ευρύτερη περιοχή. Ο οπλαρχηγός Αθανάσιος Σκουρτανιώτης, κάλυψε το κενό αυτό αφού προάχθηκε στο βαθμό του Αντιστράτηγου με δικαιοδοσία σε ολόκληρη τη Βοιωτία(79). Παρόλο που η κυβέρνηση Κουντουριώτη γνώριζε τις σχέσεις του Ανδρούτσου με τον Σκουρτανιώτη, λόγω της άθλιας κατάστασης στην οποία είχαν περιέλθει οι τοπικοί πληθυσμοί εξαιτίας των Οθωμανών και του Γκούρα, αποφάσισε και διόρισε τον Σκουρτανιώτη, στρατηγό των όπλων(80). Εκείνος έθεσε ως άμεση προταιρεότητα την προσωρινή εκκαθάριση της περιοχής από τον εχθρό, υπό την μορφή παρεμπόδισης με ανταρτοπόλεμο και όχι ασφαλώς μέσω ανοικτής συγκρούσεως. Ο Ομέρ Πασάς του Ευρίπου άλλωστε, που κυριαρχούσε στην περιοχή, ήταν ένας από τους ισχυρότερους στρατιωτικούς ηγέτες της περιόδου και προηγούμενες αψιμαχίες εναντίον του από τους Ανδρούτσο, Μαυροβουνιώτη και Κριεζώτη δεν είχαν φέρει κάποιο ουσιαστικό αποτέλεσμα. Επιπλέον, το άλλοτε ενιαίο μέτωπο των Ελλήνων απέναντι στους Οθωμανούς είχε βαθιά διαρραγεί από τους δύο εμφυλίους πολέμους και η πατρίδα οικονομικά, στρατιωτικά και ψυχολογικά αιμοραγούσε.Η χώρα, μετά τις συνεχείς αποτυχίες της να αντιμετωπίσει αποτελεσματικά τον τακτικό στρατό του Ιμπραήμ της Αιγύπτου χρειαζόταν μια βαρύγδουπη νίκη και πολλά χρήματα. Στον οικονομικό τομέα, ήδη από τον Ιούλιο του 1825 ο Σκουρτανιώτης μαζί με την πολιτική και εκκλησιαστική ηγεσία της επαρχίας είχε αποστείλει σχετικό υπόμνημα ζητώντας την Αγγλική βοήθεια για να μπορέσει να καλύψει τις τεράστιες ανάγκες του έθνους(81) . Στο στρατιωτικό τομέα, ο άτακτος στρατός μας, απαιτούσε μια νικηφόρα προσπάθεια απέναντι στον τακτικό στρατό του εχθρού. Ο Παπαφλέσσας στο Μανιάκι είχε κάνει την αρχή τον Μάιο του 1825 και είχε αποτύχει. Ουσιαστικά είχε δώσει μια μάχη χωρίς αντίκρισμα, αλλά όφειλε να την διεξάγει για να αναπτερώσει το ηθικό των Ελλήνων(82). Η πράξη του Παπαφλέσσα ήταν ένα καλό παράδειγμα για τον Σκουρτανιώτη, ώστε να μην πραγματοποιήσει κάποια ριψοκίνδυνη ενέργεια. Παρόλα αυτά την αποτόλμησε. Ήταν ένα σιωπηρό αίτημα των καιρών και επί του προκειμένου τίποτα περισσότερο. Γενικότερα, πάνω σε αυτή τη βάση κινήθηκαν οι προσπάθειες των οπλαρχηγών το 1825. Βασικός σκοπός τους ήταν η παρεμπόδιση του αντιπάλου και η δημιουργία απωλειών σε αυτόν, η αίσθηση της προσωρινής νίκης και η κατ' επέκταση ψυχολογική ανάταση τόσο των αγωνιστών, όσο και του λαού.\nΑναρτήθηκε από Πύργαρης στις 2:39 π.μ. Δεν υπάρχουν σχόλια:


Ρεφλεξολογία στα βρέφη και τα παιδιά - Ρεφλεξολογία\nΡεφλεξολογία στα βρέφη και τα παιδιά\nΧρήστος Θεοδοσιάδης 23 Απριλίου 2018\nΗ ρεφλεξολογία είναι μια φυσική εναλλακτική προσέγγιση αυτοϊασης του οργανισμού. Μέσα από πιέσεις χεριών κυρίως, σε αντανακλαστικές περιοχές του σώματος ο ρεφλεξολόγος δρα έτσι ώστε να ανακουφίσει την δυσλειτουργία του ανθρώπου.\nΗ ρεφλεξολογία έχει θετική ανταπόκριση σε όλους ανεξαρτήτου φύλλου και ηλικίας. Τα μωρά και τα παιδιά ανταποκρίνονται ιδιαίτερα στη διέγερση των αντανακλαστικών σημείων του ποδιού και έχουν εξαιρετικά αποτελέσματα σε δυσλειτουργίες όπως:\nΣτα πλαίσια της εκπαίδευσης των ρεφλεξολόγων στην Σχολή Reflexologia.gr διδάσκουμε την σωστή προσέγγιση στα μωρά και τα παιδιά έτσι ώστε να μπορούν στο μέλλον να ρεφλεξολογούν σε αυτά όπως επίσης να δείχνουν και στους γονείς κινήσεις-τεχνικές για να βοηθούν και αυτοί συνεπικουρικά.\nΠληροφορίες σχετικά με την εκπαίδευση στην ρεφλεξολογία θα βρείτε ΕΔΩ\nTagsμωρά, βρέφη, παιδιά, ρεφλεξολογία


iOS 9.3.2: Out now! « iAppsHellas\niOS 9.3.2: Out now!\nΔιαθέσιμη έγινε αργά χθες το βράδυ η έκδοση 9.3.2 του iOS. H νέα έκδοση του λειτουργικού της εταιρείας από το Cupertino, μεταξύ των άλλων επιτρέπει την ταυτόχρονη ενεργοποίηση των λειτουργιών “Night Shift” & “Low Power Mode“. Το iOS 9.3.2 περιέχει επιδιορθώσεις σφαλμάτων και βελτιώνει την ασφάλεια του iPhone ή iPad σας. Η παρούσα ενημέρωση περιλαμβάνει τα εξής:\n– Επιδιόρθωση σφάλματος που μπορούσε να προκαλέσει ζητήματα ποιότητας ήχου σε κάποια αξεσουάρ Bluetooth που ήταν ζευγοποιημένα με iPhone SE.\n– Επιδιόρθωση σφάλματος που μπορούσε να αποτρέψει την εύρεση ορισμών στο λεξικό.\n– Αντιμετώπιση ζητήματος που απέτρεπε την πληκτρολόγηση διευθύνσεων email κατά τη χρήση του πληκτρολογίου Ιαπωνικών Κάνα στο Mail και στα Μηνύματα.\n– Επιδιόρθωση σφάλματος για χρήστες VoiceOver με τη φωνή «Alex», λόγω του οποίου η συσκευή έκανε εναλλαγή σε διαφορετική φωνή για ανακοίνωση σημείων στίξης ή κενών διαστημάτων.\n– Επιδιόρθωση σφάλματος που δεν επέτρεπε σε διακομιστές MDM την εγκατάσταση προσαρμοσμένων εταιρικών (B2B) εφαρμογών.\nΗ αναβάθμιση μπορεί να πραγματοποιηθεί από τη συσκευή σας over-the-air (Ρυθμίσεις -> Γενικά -> Ενημέρωση λογισμικού) και μέσω του iTunes στον υπολογιστή σας. Επιπλέον μαζί με το iOS 9.3.2, η Apple έκανε διαθέσιμες νέες αναβαθμίσεις του λειτουργικού για το Apple TV 4G και για το Apple Watch. Το tvOS 9.2.1 αλλά και το watchOS 2.2.1 δεν προσθέτουν νέες λειτουργίες αλλά διορθώνουν κάποια μικρά σφάλματα, ενώ εστιάζουν και σε κάποιες αναβαθμίσεις ασφαλείας.


Stella, books, cats and a cup of tea: Η διάδοχος - The heir και Το στέμμα - The Crown (και όχι μόνο) by Kiera Cass έρχονται στα ελληνικά\nΚαι αφού (δόξα το Θεό) η λίστα βιβλίων που θέλω έχει κατεβαίνει μόνο στα 83 βιβλία, ήρθαν να προστεθούν και αυτά και ήμουν που ήμουν απόγινα.. Νομίζω πως οι εκδόσεις Ψυχογιός περισσότερο κακό, παρά καλό κάνουν. (όχι εντάξει, αστειεύομαι, τα βιβλία είναι ο προσωπικός μου παράδεισος)\nΤέλος πάντων, μιας που δεν έχω όρεξη αυτή τη στιγμή να αρχίσω να σας μιλάω για τις απόψεις μου περί της γυναίκας και ποιος είναι ο ρόλος της στη κοινωνία απλά θα κάνω αυτή την ανάρτηση για να κάνω ένα μικρό πληθυσμό της Ελλάδας και της Κύπρου να χαρούν, αφού σε λίγο καιρό (ποιον κοροϊδεύω, θα περιμένουμε αρκετά) θα έχουμε άλλα δύο σπαρταριστά βιβλία στα χέρια μας από τις εκδόσεις Ψυχογιός.\nΗ αλήθεια είναι πως δεν έχουν ακουστεί και τα καλύτερα λόγια, για το εν' λόγω βιβλίο. Από ότι έχω καταλάβει από σχόλια και κριτικές, του λείπει αυτή η δόση περιπέτειας και ''μυστηρίου'' αν θα μπορούσα να το ονομάσω έτσι. Αλλά επειδή όπως πάντα - και το έχω ξεκαθαρίσει - για εμένα όλα έχουν αρχή και τέλος τον Harry Potter, πρέπει να μιλήσω για τον Harry Potter. Έμμεσα τουλάχιστον. Νομίζω πως αυτό το βιβλίο είναι κατά κάποιο τρόπο η τρίτη ταινία του Harry Potter, the prisoner of Askaban. Αν και οι δύο προηγούμενες ταινίες είχαν κάνει πραγματική θραύση, η τρίτη μας τα χάλασε λίγο. (παρόλο που πέρασε τον ισολογισμό της πιο επιτυχιμένης ταινίας του Twilight, Breaking Dawn : Part 2 , έτσι κουβέντα να γίνεται) Εκεί που θέλω να καταλήξω είναι πως η ταινία δεν είχε την ίδια αντίδραση από το κοινό γιατί δεν μας έδειξε τον Βόλντεμορτ, γιατί δεν υπήρχε η προσωποποίηση του κινδύνου, και της αγωνίας. Αλλά επειδή μάλλον δεν καταλαβαίνετε τι θέλω να πω, καλύτερα να το πιάσω από την αρχή.\nΠιστεύω πως το βιβλίο δεν έχει την ίδια επιτυχία με τα τρία πρώτα, γιατί δεν υπάρχει κίνδυνος. Και ο κίνδυνος πάντα προσελκύει τους περισσότερους φανατικούς αναγνώστες. Αλλά αν το σκεφτείς, η κανονική ζωή (όσο κανονική μπορεί να είναι αν είσαι πριγκίπισσα) δεν έχει κινδύνους. Δηλαδή έχει, αλλά σίγουρα όχι αυτούς που συνηθίσαμε στα πρώτα τρία.\nΚαι αυτό είναι το κοινό που έχω βρει ανάμεσα στα δύο αυτά βιβλία: δεν έκαναν τρελές πωλήσεις, γιατί ο κόσμος πια έχει συνηθίσει το πιο τραβηγμένο μιας υπόθεσης. Δεν τους ενδιαφέρει αν ο άλλος βρήκε τον νονό του μετά από 12 χρόνια, δεν τον νοιάζει αν η άλλη έχει μια απλή ζωή - πάντα ως πριγκίπισσα -. Κοίτα δεν θέλω να φανώ ψώνιο ή κάτι παρόμοιο, αλλά έχω την αίσθηση πως εμένα αυτό το βιβλίο θα μου αρέσει. Άλλωστε ο Harry Potter και ο αιχμάλωτος του Άζκαμπαν, είναι το αγαπημένο μου βιβλίο.\nΑλλά σίγουρα αυτό τι βιβλίο περνάει μηνύματα. Δεν υπάρχει δείγμα σεξισμού, και για μια ακόμα φορά και η γυναίκα μπορεί να έχει το πάνω χέρι. Αν και η αλήθεια να λέγετε, στην αρχή μου κακοφάνηκε κάπως.\nΌπως και να έχει, από ότι φαίνεται μου τράβηξε πολύ ο σχολιασμός, ας πάμε στο επόμενο.\nΠριν από όλα όμως θέλω να ζητήσω εκ τον προτέρων ένα συγγνώμη γιατί είμαι αρκετά εγωίστρια και δεν θέλω να σας δείξω όλες τις φωτογραφίες τις οποίες έχω συλλέξει, γιατί ευελπιστώ σε μια ανάρτηση κριτικής και όχι απλά σε ένα δείγμα ενός καλού νέου. Πάμε τώρα στο οπισθόφυλλο:\nΤο πετυχημένο με την όλη ιστορία είναι πως δεν υπάρχει κανένα όνομα στο οπισθόφυλλο (αντρικό όνομα) , οπότε βαδίζεις στα τυφλά.\nΤέλος πάντων, όντας εγώ δεν πιστευώ πως ο έρωτας είναι τόσο εύκολο στο να βρεθεί. Θέλω να πω, πόσες πιθανότητες υπάρχουν ο ''έρωτας της ζωής ''σου να μένει στην ίδια πόλη; Αυτό που θέλω να πω είναι πως πιστεύω πως ο έρωτας για άλλους είναι στην διπλανή πόρτα - κυριολεκτικά - και υπάρχουν και κάποιοι άλλοι που μάλλον χρειάζεται να ταξιδέψουν μέχρι το ''τέλος του ατελείωτου ορίζοντα'' για να βρούνε αυτό που αποκαλούμε το άλλο μας μισό. Γιατί δυστυχώς πιστεύω την ελληνική μυθολογία σε αυτό το κομμάτι.\nΝαι αδέλφια που παρακολουθείτε ελληνική τηλεόραση, χθες βράδυ έβλεπα Singles.\nΤέλος πάντων, τέλος πάντων, καλύτερα να τελειώνω με την ''φιλοσοφία'' και να σας πω πως το τέταρτο βιβλίο μάς έρχεται την Πέμπτη 10 Νοεμβρίου - στα γενέθλια της κολλητής μου :) - και το πέμπτο και τελευταίο βιβλίο την Πέμπτη 23 Μαρτίου. Όπως καταλαβαίνεται καλή χρονιά.\nΑ, και πριν το ξεχάσω, πάνω πάνω στο blog υπάρχει πλέον στις ετικέτες το : (και όχι μόνο), οπότε όποιος θέλει να διαβάζει τους παραλογισμούς μου, για θέματα όπως το τι είναι έρωτας, αγάπη, ρατσισμός, γυναίκα, μπορεί να μπαίνει και να διαβάσει τις ασυναρτησίες μου, που για καλή σας τύχη θα ανεβαίνουν σε αραιά διαστήματα.\nΠριν το ξεχάσω, είδα μια φωτογραφία στο goodreads και είπα να σας την δείξω :\nΔεν νομίζω να παραβιάζω κάποιο νόμο, έτσι?\nΑυτά από εμένα, αν είστε τυχεροί θα έχετε κριτική σήμερα, αρκεί να τελειώσω το βιβλίο.\nΜέχρι τότε, λέω να σας δώσω μια φωτογραφία γιατί σας λυπάμαι....\nBy s_z_b στις Αυγούστου 13, 2016\nΖωή Σταυροπούλου 13 Αυγούστου 2016 - 9:44 π.μ.\nΚαι μενα μου αρεσαν τα βιβλια για να σου πω την αληθεια...οχι οσο τα 3 πρωτα αλλα και παλι,Kiera Cass ειναι αυτη ρε παιδια,δεν μπορει να μην ειναι ωραια τα βιβλια της!!!!\nΑντρ να βγουν και στα ελληνικα...εχω μερικες αποριες για το πως προφερονται τα ονοματα😛😂\nStella And More 13 Αυγούστου 2016 - 9:51 π.μ.\nΑκριβώς, δεν ξέρω τι μου γίνεται με τα ονόματα καμιά φορά, όπως μια άλλη σειρά η : Το κόκκινο ρουμπινι- μπλε ζαφείρι - πράδινο σμαράγδι ..δεν ήξερα πως να πω το όνομά του Πολ, ή Πάουλ?


Δείτε νέες εικόνες από τον γάμο του Γιάννη Βαρδή\nΚυρ. 9 ΜΑΪ 21 15:46\nΌπως σας ενημερώσαμε, ο Γιάννης Βαρδής παντρεύτηκε την αγαπημένη του Νατάσα Σκαφίδα στη Μυτιλήνη. Ενώ μετά τον γάμο βάπτισαν και την κορούλα τους.\nΤο ζευγάρι πάντρεψε ο στενός του φίλος, Γιώργος Λιανός. Νονές της νεοφώτιστης Κατερίνας, οι δύο καλές φίλες της μητέρας της νύφης.\nΔείτε φωτογραφίες από το λαμπερό γάμο του ζευγαριού:\nfoto14_5.jpg, by mariak\nfoto15_5.jpg, by mariak\nfoto11_7.jpg, by mariak\nfoto10_8.jpg, by mariak


Μητσοτάκης: Πώς θα γίνει η αξιολόγηση των εκπαιδευτικών - Παντού στην Ευρώπη είναι κανόνας | Protagon.gr\nΟ Κυριάκος Μητσοτάκης στη Βουλή - σε δεύτερο πλάνο η υπ. Παιδείας Νίκη Κεραμέως | ΙΝΤΙΜΕΝΕWS/ΖΑΧΟΣ ΓΙΩΡΓΟΣ\nΜητσοτάκης: Πώς θα γίνει η αξιολόγηση των εκπαιδευτικών – Παντού στην Ευρώπη είναι κανόνας\n«Ανά τετραετία ή διετία, οι εκπαιδευτικοί θα αξιολογούνται για το έργο τους και την επιχειρησιακή τους συνέπεια» ανακοίνωσε ο Πρωθυπουργός από τη Βουλή, περιγράφοντας την αξιολόγηση ως «ώριμο αίτημα της κοινωνίας»\nProtagon Team 27 Ιουλίου 2021, 13:03\nΟ Κυριάκος Μητσοτάκης στη Βουλή - σε δεύτερο πλάνο η υπ. Παιδείας Νίκη Κεραμέως\n«Η σχολική διαδρομή πρέπει να γίνει και στην Ελλάδα η γόνιμη διαδρομή του παιδιού και εφήβου προς τον σταθμό του ώριμου και ολοκληρωμένου πολίτη» σημείωσε μεταξύ άλλων στην ομιλία του στη Βουλή για το Νέο Σχολείο ο Κυριάκος Μητσοτάκης, εξηγώντας τόσο τις απαιτήσεις της νέας εποχής όσο και –σε μια προσγείωση σε μια πιο πεζή πραγματικότητα– το πώς θα γίνεται η πολυσυζητημένη «αξιολόγηση» των εκπαιδευτικών· την οποία περιέγραψε ως «απαραίτητο αντίβαρο».\n«Η γνώση τού σήμερα», είπε ο Πρωθυπουργός, «δεν ξέρουμε αν θα ανταποκρίνεται στα επαγγέλματα του αύριο. Δεν αρκεί ο μαθητής να γνωρίζει πληροφορίες. Πρέπει να μάθει πώς να μαθαίνει, πώς να προσαρμόζεται σε μία ομάδα. Εκεί έγκειται η δύναμη των λεγόμενων ήπιων δεξιοτήτων που θα μπορούν να προσφέρουν στα παιδιά μας αυτά τα ζητουμενα.\nΜάχη στη Βουλή για την Ελάχιστη Βάση Εισαγωγής – Κεραμέως: «Τι μάθημα δίνετε σε αυτά τα παιδιά;»\nΟ προϊστάμενος κάθε μονάδας πια αποκτά και καινούργιους συνεργάτες. Θα συνδράμουν τον διευθυντή οι υποδιευθυντές και άλλοι θεσμοί, όπως οι ενδοσχολικοί συντονιστές και οι υπεύθυνοι διασύνδεσης στα επαγγελματικά λύκεια. Η θητεία του διευθυντή αυξάνεται από τα 3 χρόνια στα 4.\nΗ αξιολόγηση, απαραίτητο αντίβαρο που πρέπει να υπάρχει. Είναι μια απαραίτητη δικλίδα ασφαλείας για την αποφυγή προνομιακών σχέσεων μεταξύ συναδέλφων αλλά και κατάχρησης μιας ηγετικής θέσης. Είναι εργαλείο διαρκούς βελτίωσης του εκπαιδευτικού έργου. Εφαρμόζεται παντού στον αναπτυγμένο κόσμο. Η αξιολόγηση αφορά δύο επίπεδα, τη σχολική μονάδα και τους λειτουργούς της. Κάθε σχολείο θα έχει τη δική του ιστοσελίδα και η πρόοδος προγραμμάτων θα αποτυπώνεται σε ανώνυμα τεστ αξιολόγησης των μαθητών.\nΠια, ανά τετραετία ή διετία, οι εκπαιδευτικοί θα αξιολογούνται για το έργο τους και την επιχειρησιακή τους συνέπεια. Τα αποτελέσματα της αξιολόγησης θα αναλογούν είτε με μεγαλύτερη ευκολία στην ανάθεση θέσεων ευθύνης, είτε σε επιμόρφωση. Και οι αξιολογητές θα αξιολογούνται. Ο διευθυντής του σχολείου θα υπόκειται στην κρίση του διευθυντή εκπαίδευσης. Η αξιολόγηση αποτελεί πια ώριμο αίτημα της κοινωνίας. Επτά στους 10 πολίτες κρίνουν απαραίτητη την αξιολόγηση στα σχολεία και 9 στους 10 συμφωνούν με τις νέες θεματικές ενότητες.\nΣτο εξωτερικό, παντού στην Ευρώπη, η αξιολόγηση είναι κανόνας. Αποτελεί συστατικό στης εκπαιδευτικής διαδικασίας», τόνισε ο κ. Μητσοτάκης, ο οποίος σε άλλο σημείο της ομιλίας του επεσήμανε πως «η ποιότητα της εκπαίδευσης συνδέεεται με την αυτονομία των σχολικών μονάδων».\n«Η σύγκριση με διεθνή δεδομένα είναι απογοητευτική. Η Ελλάδα είναι ουραγός στις χώρες του ΟΟΣΑ», παραδέχτηκε, για να συνεχίσει:\n«Για όσα συμβαίνουν στις τάξεις, δεν έχουν λόγο όσοι μοχθούν σε αυτές, αλλά κάποιοι που κάθονται σε κάποια γραφεία μακριά από αυτές. Το αποτέλεσμα είναι ορατό. Μόνο εμείς και η Κύπρος διατηρούμε το μοναδικό σχολικό εγχειρίδιο. Αυτό αλλάζει. Στη θέση του αποκλειστικού βιβλίου θα υπάρχουν περισσότερες πηγές που το σχολείο θα επιλέγει. Σκοπός μας είναι η αποστήθιση σταδιακά να αντικαθίσταται από την κριτική και δημιουργική σκέψη».\nΕθνική προτεραιότητα η δημόσια εκπαίδευση\n«Οι ρυθμίσεις για το Νέο Σχολείο έρχονται να συμπληρώσουν σημαντικές μεταρρυθμίσεις στην πρωτοβάθμια και δευτεροβάθμια εκπαίδευση. Δηλώνουν κυρίως την πολιτική μας επιλογή η οποία είναι και προσωπική μου επιλογή η δημόσια εκπαίδευση να καταστεί και πάλι εθνική προτεραιότητα, να γίνει μοχλός κοινωνικής κινητικότητας, ευκαιρία ατομικής προκοπής για όλους και καταλύτης για τη συνολική πρόοδο και ανάπτυξη της χώρας. Οργανώνει σε σύγχρονα πρότυπα τη ραχοκοκαλιά της εκπαίδευσης», σημείωσε αρχικά ο Πρωθυπουργός.\n«Σε αυτή την επιχείρηση αναβάθμισης του δημόσιου σχολείου», είπε, «αξιοποιούνται όλες οι δυνάμεις. Περισσότεροι εκπαιδευτικοί. Έγιναν για πρώτη φορά μετά από 12 χρόνια 11.700 μόνιμοι διορισμοί. Σε συνέχεια 4.500 προσλήψεων που έγιναν στην ειδική αγωγή», σχολίασε ο Πρωθυπουργός και συνέχισε λέγοντας:« Ταυτόχρονα καθιέρωση ξένης γλώσσας από το νηπιαγωγεία, 123 νέα προγράμματα σπουδών σε όλες τις βαθμίδες, εργαστήρια, νέος ψηφιακός εξοπλισμός, μαθήματα δεξιοτήτων παντού, επιμόρφωση διδασκόντων και διπλάσια πρότυπα και σχολεία και επαγγελματικά λύκεια. Μόνο φέτος για 4.039 θέσεις στα πρότυπα και πειραματικά σχολεία κατατέθηκαν παραπάνω από 13.000 μοναδικές αιτήσεις. Στα 6 πρότυπα επαγγελματικά λύκεια, από την πρώτη φάση ήδη έχει συμπληρωθεί ο αριθμός των ενδιαφερομένων που είχε συμπληρωθεί ολόκληρη τη χρονιά πέρσι. Η κοινωνία δεν είναι απλά πια πιο ώριμη από ποτέ για αυτές τις αλλαγές, τις επιζητά με ένταση. Καλύτερη μόρφωση των μαθητών μέσω της απελευθερώσης των εκπαιδευτικών. Περισσότερη ελευθερία στα σχολεία, στους δασκάλους και τους καθηγητές μας. Την ανάγκη για διαρκή επιμορφωση των διδασκόντων, την αξιολόγησή τους και ενίσχυση εκπαιδευτικών δομών. Αυτά επιχειρεί να κάνει το νομοσχέδιο. Πρόκειται για μία μεταρρύθμιση η οποία προσφέρει ανοικτή γνώση στα παιδιά και επιδεικνύει μεγάλη εμπιστοσύνη στους δασκάλους και καθηγητές μας».\nΜητσοτάκης: Συχνά εργαστηριακά τεστ για όσους εκπαιδευτικούς δεν εμβολιαστούν


Μεικτό χωριό της επαρχίας Λευκωσίας, περί τα 36 χιλιόμετρα (μέσω Αγίων Τριμιθιάς) νοτιοδυτικά της πόλης της Λευκωσίας. Η Ορούντα είναι κτισμένη κοντά στην ανατολική όχθη του ποταμού της Περιστερώνας, παραπόταμου του Σερράχη, σε μέσο υψόμετρο 290 μέτρων. Το τοπίο της έχει μια γενική κλίση προς τα βόρεια.\nΑπό γεωλογικής απόψεως, στη διοικητική έκταση του χωριού απαντώνται οι λάβες, οι αποθέσεις του σχηματισμού Λευκωσίας (ασβεστολιθικοί ψαμμίτες, κροκάλες και ψαμμιτικές μάργες), το σύναγμα (εκτεταμένοι σχηματισμοί άμμων και χαλικιών της Πλειστόκαινης περιόδου), και οι πρόσφατες αλλουβιακές αποθέσεις της Ολόκαινης γεωλογικής περιόδου. Πάνω στα πετρώματα αυτά αναπτύχθηκαν φαιοχώματα, ερυθρογαίες και προσχωσιγενή εδάφη.\nΗ Ορούντα δέχεται μια χαμηλή μέση ετήσια βροχόπτωση, που κυμαίνεται περί τα 320 χιλιοστόμετρα. Μια μεγάλη έκταση γης αρδεύεται είτε με το νερό του ποταμού της Περιστερώνας είτε με την αξιοποίηση πηγών και διατρήσεων. Στην περιοχή του χωριού καλλιεργούνται τα εσπεριδοειδή (λεμονιές, πορτοκαλιές και γκρέιπφρουτ), τα όσπρια (κυρίως κουκιά αλλά και ρεβίθια, φασόλια και λουβιά), οι αμυγδαλιές, οι ελιές, τα λαχανικά (κυρίως πατάτες αλλά και κρεμμύδια, μπιζέλια, κραμπιά, τομάτες,\nαγγουράκια, πεπόνια και κόλιαντρος), τα σιτηρά, τα νομευτικά φυτά, ο άνιθος, η αρτυσιά και οι χαρουπιές.\nΑπό κτηνοτροφικής απόψεως, ιδιαίτερα αναπτύχθηκε στην Ορούντα η χοιροτροφία.\nΕκτός από τη γεωργία και τη κτηνοτροφία, ένα σημαντικό μέρος του οικονομικά ενεργού πληθυσμού του χωριού εργάζεται στη Λευκωσία ως διακινούμενο.\nΑπό συγκοινωνιακής απόψεως, η Ορούντα συνδέεται στα βόρεια με το δρόμο Λευκωσίας-Αστρομερίτη-Τροόδους (περί τα 4 χμ.). Συνδέεται επίσης στα νότια με το χωριό Κάτω Μονή (περί τα 5 χμ.).\n1931 562 (498 Ελληνοκύπριοι και 64 Τουρκοκύπριοι)\n1946 554 (502 Ελληνοκύπριοι και 52 Τουρκοκύπριοι)\n1960 640 (601 Ελληνοκύπριοι και 39 Τουρκοκύπριοι)\n1973 607 (όλοι Ελληνοκύπριοι)\nΜετά το 1964, εξαιτίας των διακοινοτικών ταραχών που ακολούθησαν την τουρκοκυπριακή ανταρσία, οι Τουρκοκύπριοι κάτοικοι της Ορούντας εγκατέλειψαν το χωριό τους και μετακινήθηκαν σε άλλα αμιγή τουρκοκυπριακά χωριά, στο πλαίσιο οδηγιών της Άγκυρας για δημιουργία στο νησί ισχυρών τουρκοκυπριακών θυλάκων. Το χωριό δέχθηκε, μετά την τουρκική εισβολή του 1974, αριθμό Ελληνοκυπρίων εκτοπισμένων. Στην περιοχή του δημιουργήθηκε συνοικισμός αυτοστέγασης εκτοπισμένων.\nΤο χωριό υφίστατο κατά τα Μεσαιωνικά χρόνια. Ο ντε Μας Λατρί αναφέρει το χωριό ως Orondes και γράφει ότι στα χρόνια της Φραγκοκρατίας αποτελούσε βασιλικό κτήμα που διοικητικά υπαγόταν στην περιοχή (bailliage) της Μόρφου. Ωστόσο το χωριό δεν βρίσκεται σημειωμένο σε πολύ παλαιούς χάρτες, τουλάχιστον με την ονομασία που έχει σήμερα.\nΗ αρχική ονομασία του χωριού φαίνεται ότι ήταν φυτώνυμη (όπως και αρκετών άλλων χωριών, λ.χ. Κυπερούντα, Μαραθούντα κλπ.) και ήταν Ὀροβοῦντα, ως περιοχή παραγωγής ὀρόβου (το γνωστό ρόβιν). Μάλιστα ο Σ. Μενάρδος (Τοπωνυμικόν Κύπρου), γράφει χαρακτηριστικά: τῆς δέ Ὀρούντας καί τῆς ὅλης περιοχῆς ὀνομαστόν καί ἄφθονον εἶναι καί σήμερον τό ρόβι (τῷ 1904 ἔδωκεν ἡ Ὀροῦντα δεκάτην 105 κοιλά), ἡ δέ πτῶσις τοῦ β μεταξύ δύο φωνηέντων εἶναι κανονικωτάτη... συνεπώς από Ὀροβοῦντα μετετράπη σε Ὀρούντα.\nΗ εκκλησία του χωριού είναι σύγχρονη και αφιερωμένη στον απόστολο Λουκά. Κτίστηκε κοντά στα ερείπια παλαιάς εκκλησίας. Ενδιαφέρουσα είναι η εκκλησία του Αγίου Νικολάου, του 16ου αιώνα, κοντά στην Ορούντα, στην αριστερή όχθη του ποταμού της Περιστερώνας. Η εκκλησία αυτή ήταν το καθολικό μικρού μοναστηριού. Στα τέλη του 19ου αιώνα ζούσε εκεί ένας ιερομόναχος Ιωακείμ που έκανε και τον δάσκαλο. Το μοναστήρι είχε παλαιότερα κτηματική περιουσία από 400 σκάλες χωράφια, διαλύθηκε όμως στα χρόνια της Τουρκοκρατίας. Υφίστανται ακόμη στο χωριό παλαιές παραδόσεις για το μοναστήρι. Μια απ’ αυτές (που την αφηγείται ο Ν. Κληρίδης) αναφέρεται σε εύρεση θησαυρού:\nΈνας εργάτης από την Ορούντα, κάποιος Κατόπης, σκάβοντας κατά τύχη, στην περιοχή του μοναστηριού, βρήκε μια χύτρα γεμάτη χρυσαφικά κι ασημικά της εκκλησίας και πολλά νομίσματα. Γυρνώντας στο χωριό του, έδειξε το θησαυρό σ’ έναν Τούρκο, ο οποίος δεν άργησε να του τον πάρει με τη βία. Ο ίδιος εργάτης, σκάβοντας στο ίδιο μέρος, βρήκε ασημένιο σταυρό, τον οποίο πούλησε κρυφά στον Χατζησάββα από τη Λευκωσία, ο οποίος τον πούλησε με τη σειρά του κι έκτισε το παλαιό και γνωστότατο κέντρο Χατζησάββα κατά τα τέλη του 19ου αιώνα.


Ο Καβαφης Στο Φως Της Ψυχαναλυσης - Ποιηση (BKS.0685185)\nΑρχική > Βιβλία > Ποίηση > Ο ΚΑΒΑΦΗΣ ΣΤΟ ΦΩΣ ΤΗΣ ΨΥΧΑΝΑΛΥΣΗΣ\nΟ ΚΑΒΑΦΗΣ ΣΤΟ ΦΩΣ ΤΗΣ ΨΥΧΑΝΑΛΥΣΗΣ\nΑΝΑΣΤΑΣΟΠΟΥΛΟΣ ΝΙΚΟΣ στην κατηγορία ΠΟΙΗΣΗ\nΣυγγραφέας: ΑΝΑΣΤΑΣΟΠΟΥΛΟΣ ΝΙΚΟΣ\nΤο θαύμα του ποιητικού έργου του Κ. Π. Καβάφη επαληθεύει την άποψη: ότι "η ασθένεια ορισμένων οστράκων δημιουργεί τα μαργαριτάρια", γιατί πραγματικά η δομή του ψυχισμού του Καβάφη πέρασε, λόγω λαθεμένης στάσης της μάνας του που τον ήθελε κορίτσι, στη σεξουαλική του ιδιαιτερότητα. Ο ίδιος εξομολογείται την αστόχαστη στάση της μάνας του: "Το έργον των θεών διακόπτομεν εμείς, τα βιαστικά κι άπειρα όντα της στιγμής" (Κ. Π. Καβάφη, Ποιήματα, Διακοπή, εκδ. Ίκαρος 1958, σ. 16).\nΠερά όμως από την καθήλωση του ψυχισμού του σ' ένα πρωτογενές ανεξέλικτο ναρκισσιστικό στάδιο, ο ποιητής για να επιτύχει το ποιητικό αυτό αριστούργημα, διέθετε ένα πλούσιο ταλέντο που καλλιεργήθηκε και σμιλεύθηκε από μια ευρωπαϊκή κουλτούρα και πνευματική καλλιέργεια. Σε άμεση επικοινωνία με τις μεγαλύτερες ευρωπαϊκές ποιητικές μορφές, ξεκινώντας από Δάντη, Σαίξπηρ, Γάλλους συμβολιστές (Μπωντλαίρ κ.ά.), προβαίνει σε βαθιές παρατηρήσεις και χαρακτηρισμούς καθώς και μεταφράσεις. Παράλληλα είναι βαθύς γνώστης της Αρχαίας Λογοτεχνίας καθώς και της Ιστορίας, ξεκινώντας από τη Μυθολογία, περνώντας στον Όμηρο, την Κλασσική, Ελληνιστική, Ρωμαϊκή και Βυζαντινή εποχή. Όλος αυτός ο πνευματικός θησαυρός περνάει και αξιοποιείται κατά τρόπο σοφό και θαυμαστό στο έργο του. Δεν αφίσταται όμως και από τη σύγχρονή του ζωή και πραγματικότητα συλλαμβάνοντας τα μηνύματά της και αξιοποιώντας τα ποιητικά.\nΟ ΚΑΒΑΦΗΣ ΣΤΟ ΦΩΣ ΤΗΣ ΨΥΧΑΝΑΛΥΣΗΣ (BKS.0685185)\nΟ ΚΑΒΑΦΗΣ ΣΤΟ ΦΩΣ ΤΗΣ ΨΥΧΑΝΑΛΥΣΗΣ BKS.0685185 ΑΝΑΣΤΑΣΟΠΟΥΛΟΣ ΝΙΚΟΣ ΑΝΑΣΤΑΣΟΠΟΥΛΟΣ ΝΙΚΟΣ ΠΟΙΗΣΗ Ο ΚΑΒΑΦΗΣ ΣΤΟ ΦΩΣ ΤΗΣ ΨΥΧΑΝΑΛΥΣΗΣ


Συνέντευξη Ανδρέα Λοβέρδου: Είμαι έτοιμος για την ολική επαναφορά του ΠΑΣΟΚ - ΠΑΣΚΕΔΙ\nΣε μια εφ’ όλης της ύλης συνέντευξη στο Liberal o Ανδρέας Λοβέρδος δηλώνει πως το ΠΑΣΟΚ μπορεί να αναδειχθεί στον κεντροαριστερό πόλο του πολιτικού συστήματος υπογραμμίζοντας πως ο ίδιος είναι έτοιμος να ηγηθεί της επιστροφής της Δημοκρατικής Παράταξης. Τι λέει για το πολιτικό σκηνικό, τον ΣΥΡΙΖΑ, το ΚΙΝΑΛ, την κυβέρνηση και την προσπάθεια «καπηλείας» του κέντρου από τον Τσίπρα, ενόψει της διαδικτυακής του ομιλίας στις 12 Απριλίου όπου θα παρουσιάσει τις βάσεις του ιδεολογικού και πολιτικού προτάγματός του για το μέλλον του κόμματος.\n– Μπορεί το ΚΙΝΑΛ να επανέλθει στον χώρο που το ΠΑΣΟΚ κυριαρχούσε και να αναδειχθεί ως ο κεντοαριστερός πόλος του συστήματος; Και πως;\n– Πρόσφατα δηλώσατε ότι αν δεν διπλασιαστούν τα ποσοστά του Κινήματος στις επόμενες εκλογές δεν θα αντέξει. Τι ακριβώς εννοείτε και κατά πόσο κινδυνεύει το κίνημα να απορροφηθεί σε μια τέτοια περίπτωση από αριστερά αλλα και από τα δεξιά του;\n– Ο Αλέξης Τσίπρας επιχειρεί να εμφανιστεί ως ο εκφραστής του χώρου, όπως προκύπτει και από τις παρεμβάσεις του στη Βουλή. Μπορεί αυτό να αντιμετωπιστεί από το σημερινό ΚΙΝΑΛ;\n– Αποτελεί σχεδόν κοινή παραδοχή ότι στον χώρο της κεντροαριστεράς δημιουργείται ένα κενό τόσο εξ αιτίας της αντιπολιτευτικής τακτικής του Αλέξη Τσίπρα όσο και της στάσης του ΚΙΝΑΛ. Μπορεί να καλυφθεί αυτό από μια αναδιάταξη στο Κίνημα ή υπάρχει το ενδεχόμενο να δημιουργηθεί μια νέα κίνηση;\n– Οι δημοσκοπήσεις, παρότι χαρακτηρίζονται φωτογραφίες της στιγμής, εμφανίζουν τους ψηφοφόρους του ΚΙΝΑΛ να δείχνουν στην αντίθετη πλευρά της γραμμής που η ηγεσία ακολουθεί. Τι πρέπει να αλλάξει κατά τη γνώμη σας;\n– Διεκδικείτε την ηγεσία του κινήματος στις επόμενες εσωκομματικές εκλογές. Τι θα αλλάξετε, εάν εκλεγείτε, ώστε το κίνημα να επανέλθει στην κυρίαρχη θέση του στο χώρο του κέντρου και της κεντροαριστεράς και να ξαναγίνει δύναμη εξουσίας;\n– Πώς βλέπετε τη σημερινή κυβέρνηση και ποιες είναι οι διαφορές με τη διακυβέρνηση της χώρας από τον Αλέξη Τσίπρα;\n– Υπάρχει τελικά πεδίο συνεννόησης μεταξύ των πολιτικών δυνάμεων για την αντιμετώπιση κρίσεων;\nΚάθε φορά εξαρτάται από τα συμβαλλόμενα μέρη. Η κυβέρνηση Σαμαρά-Βενιζέλου πχ ήταν κυβέρνηση εθνικής σωτηρίας και όλοι όσοι συμβάλλαμε στο έργο της έχουμε χίλιους λόγους να είμαστε υπερήφανοι για τις προσπάθειες που καταβάλλαμε, για τις κόκκινες γραμμές που τραβήξαμε, για τον πατριωτισμό που επιδείξαμε. Γιατί ο πατριωτισμός είναι εκείνος που ενώνει τις πολιτικές δυνάμεις ώστε να αντιμετωπισθεί μια κρίση. Αν φυσικά τον διαθέτεις… Προσωπικά δεν βρίσκω κανένα ενδιαφέρον στους αλληλοσπαραγμούς πάνω από πτώματα. Το να σκοτώνεσαι με τον αντίπαλό σου την ώρα που η πανδημία θερίζει είναι αδιανόητο. Τέτοιες «πολυτέλειες» κανένας πολιτικός που θέλει να στέκεται στο ύψος των περιστάσεων δεν πρέπει να καταδέχεται. Το να αγνοείς τα προβλήματα του πολίτη και να το ρίχνεις στο μακελειό είναι πολιτικός ξεπεσμός.\n– Πώς είδατε τη στάση Τσίπρα στη Βουλή και τα περί πολιτικών διώξεων στην υπόθεση Νίκου Παππά;\nΤο να ομνύει ο κ.Τσίπρας στο όνομα της ενότητας και να κατηγορεί για διχασμό και σπίλωση πολιτικών αντιπάλων είναι η επιτομή της πολιτικής υποκρισίας και θρασύτητας. Η λογική του συνθήματός του «ή τους τελειώνουμε ή μας τελειώνουν» πλανάται σαν φάσμα και σκοτεινιάζει την πολιτική ζωή του τόπου. Σε ό,τι δε αφορά τις πολιτικές διώξεις ο Α. Τσίπρας είναι ο τελευταίος που μπορεί να ομιλεί. Ας μην μας διαφεύγει ότι η σκευωρία Νοβάρτις βρίσκεται στα χέρια της Δικαιοσύνης…\nΠΡΟΗΓΟΥΜΕΝΟΕστίαση: Πώς και πόσο θα ενισχυθούν οι επιχειρήσεις - Αναλυτικά παραδείγματα\nΕΠΟΜΕΝΟΚυρ. Μητσοτάκης: Λάθος να μιλάμε για άνοιγμα, οι περιορισμοί ίσως επανέλθουν


Α1 ΚΑΤΗΓΟΡΙΑ ΜΠΑΣΚΕΤ: Ανέβηκε κορυφή ο Γ.Σ. Γαργαλιάνων, 76-72 τον Δίωνα Κυπαρισσίας - NOTOSPORT\nΠαρασκευή, 15 Νοέμβριος 2019 13:07\nΑ1 ΚΑΤΗΓΟΡΙΑ ΜΠΑΣΚΕΤ: Ανέβηκε κορυφή ο Γ.Σ. Γαργαλιάνων, 76-72 τον Δίωνα Κυπαρισσίας\nΜετά από ένα συναρπαστικό σε εξέλιξη παιχνίδι ο Γ.Σ. Γαργαλιάνων νίκησε προχθές με 76-72 το Δίωνα Κυπαρισσίας, στο ματς με το οποίο ολοκληρώθηκε η τρίτη αγωνιστική στην Α1 κατηγορία μπάσκετ της ΕΚΑΣΚΕΝΟΠ.\nΟι γηπεδούχοι παρότι βρέθηκαν να χάνουν με 7 πόντους λίγο πριν το φινάλε, έκαναν την ανατροπή και πανηγύρισαν την τρίτη φετινή τους νίκη με την οποία ανέβηκαν στην κορυφή του βαθμολογικού πίνακα. Εκεί όπου βρίσκεται και η Καλαμάτα B.C., που επίσης έχει κάνει το 3 στα 3 στο πρωτάθλημα.\nΓια τους φιλοξενούμενους η ήττα στο τριφυλιακό ντέρμπι ήταν η πρώτη φετινή. Ο Δίων, ωστόσο, έκανε μεγάλη προσπάθεια στο παιχνίδι της Τετάρτης, αφού βρέθηκε να χάνει και αυτός με 17 πόντους και γύρισε το ματς στο δεύτερο ημίχρονο, για να χάσει το προβάδισμα στο τελευταίο λεπτό.\nΔεκάλεπτα: 23-14, 22-20, 15-19, 16-19\nΓΣ ΓΑΡΓΑΛΙΆΝΩΝ: Π. Γερμανός 6(2), Βελισσάρης, Ζευγίτης, Τσαγκάρης 8, Παπαδάκος 20(2), Τσαγκάνης 15(2), Χαντζής 9(3), Α. Γερμανός 10(2), Σουρέλης, Αναστασόπουλος 8\nΔΙΩΝΑΣ ΚΥΠΑΡΙΣΣΙΑΣ: Κατσαργύρης 2, Γιαννόπουλος, Μπουσιούτας, Λαμπίρης 10, Κλεφτάκης 14(1), Δ. Κλεφτάκης 9(1), Μητρόπουλος, Κουτίβας 8(1), Κυριακόπουλος 2, Γιαννακόπουλος 27(2).\nΠερισσότερα σε αυτή την κατηγορία: « ΜΠΑΣΚΕΤ: Προβιβάστηκαν στην Α1 Νάστος, Ρίζος και Τσιμπούρης! Προολυμπιακό: Σε Καναδά, Κροατία, Λιθουανία και Σερβία οι όμιλοι »


Σύγκριση των πολιτικών ΣΥΡΙΖΑ και ΝΔ στην Οικονομία - Εφημερίδα Ημέρα, Ζάκυνθος.\nΟικονομικά μέτρα: 120 δόσεις, μείωση ΦΠΑ, μείωση ΕΝΦΙΑ. Είχαν ψηφιστεί επί κυβέρνησης ΣΥΡΙΖΑ και μάλιστα οι μειώσεις στον ΕΝΦΙΑ δεν αφορούσαν τις μεγάλης αξίας περιουσίες που η ΝΔ συμπεριέλαβε στις μειώσεις. Επιπλέον, η κυβέρνηση μπήκε σε μια διαδικασία αλλαγής των αντικειμενικών αξιών, έτσι ώστε από το επόμενο έτος η αύξηση των αντικειμενικών αξιών να ακυρώσει την όποια μείωση. Ο κ. Μητσοτάκης που χρειάστηκε στρατιωτικό ελικόπτερο να πάει στη Κάσο αυθημερόν για να ανακοινώσει την μείωση του ΕΝΦΙΑ στα μικρά νησιά, ξέχασε την πλήρη κατάργηση του ΕΝΦΙΑ από την 1/1/2020 για τα νησιά με πληθυσμό έως 1.000 κατοίκων που είχε αποφασίσει η προηγούμενη κυβέρνηση; Όσο για τα capital controls, σας γνωρίζουμε ότι και ο φοιτητής του Α΄ εξαμήνου οικονομικών γνωρίζει ότι η άρση τους είναι προϊόν μιας μακρόχρονης πορείας της Οικονομίας, η οποία αφορά τα έργα και τις ημέρες του ΣΥΡΙΖΑ. Η 13η σύνταξη έχει ψηφιστεί με κυβέρνηση ΣΥΡΙΖΑ: Ν. 4611/2019 ΦΕΚ 73/Α/17-5-2019, Άρθρο 120. Παρεμπιπτόντως στον ίδιο νόμο αναφέρονται οι 120 δόσεις κ.ά που η ΝΔ προσπαθεί να οικειοποιηθεί, βασιζόμενη στην αρωγή των ΜΜΕ. Επιπροσθέτως, η κυβέρνηση της ΝΔ καταργεί με νόμο την 13η σύνταξη και επιχειρεί μάλιστα να την παρουσιάσει ως ένα επίδομα – παροχή, που έδωσε ο ΣΥΡΙΖΑ για προεκλογικούς λόγους αποκρύπτοντας φυσικά ότι έγινε νόμος του κράτους και με την δική τους ψήφο. Και μια και ο λόγος περί συντάξεων: Λέει ψέματα η κυβέρνηση για τις συντάξεις χηρείας που δήθεν τις αύξησε. Η αλήθεια για τις συντάξεις είναι ότι κυριολεκτικά ο κ. Βρούτσης δεν έκανε απολύτως τίποτα για τις αυξήσεις αυτές, παρά μόνο ότι τις καθυστέρησε 2 μήνες από διαχειριστική ανεπάρκεια, αφού ήταν προγραμματισμένες να καταβληθούν στα τέλη Ιουλίου. Επιχειρήθηκε η καπηλεία των αυξήσεων που νομοθέτησε η κυβέρνηση του ΣΥΡΙΖΑ και το μόνο που κάνετε κύριοι της ΝΔ είναι να εμπαίζετε τους συνταξιούχους, ποντάροντας στην ελλειμματική τους ενημέρωση για τα τεκταινόμενα.\nΚοινωνικό Μέρισμα: Δεν αντέχει σε κριτική, η σύγκριση ανάμεσα στα χρήματα που διατέθηκαν το 2016, 2017 και 2018 επί κυβερνήσεων ΣΥΡΙΖΑ για το κοινωνικό μέρισμα και σε αυτά που έδωσε φέτος η κυβέρνηση της ΝΔ. Πιο αναλυτικά, ο ΣΥΡΙΖΑ το 2016 έδωσε 629 εκατομμύρια ευρώ σε 1,6 εκατομμύρια συνταξιούχους. 750 εκατομμύρια ευρώ σε 3.650.000 δικαιούχους το 2017 και 790 εκατομμύρια ευρώ σε 3.700.000 δικαιούχους το 2018. Μάλιστα τότε, ο Κυριάκος Μητσοτάκης ως αρχηγός της αξιωματικής αντιπολίτευσης και ο Χρήστος Σταϊκούρας ως υπεύθυνος τομεάρχης Οικονομικών, έκαναν λόγο για «ψίχουλα του ΣΥΡΙΖΑ», ενώ η κυβέρνηση της ΝΔ έδωσε κουτσουρεμένο κοινωνικό μέρισμα σε 250.000 νοικοκυριά με 953.000 μέλη, συνολικού ποσού μόλις 175 εκατ. ευρώ.\nΕπενδύσεις : Την απάντηση στο ερώτημα «ποιος φέρνει και ποιος διώχνει τις επενδύσεις» μας την δίνουν τα στοιχεία:\nΤο 2017 (επί ΣΥΡΙΖΑ) ήρθαν 3,2 δισ. ευρώ Ξένες Άμεσες Επενδύσεις στη χώρα. Πρόκειται για ρεκόρ 10ετίας (από το 2007 και μετά), δηλαδή πριν ακόμη από την κρίση. Τα ανωτέρω στοιχεία βασίζονται στα αναθεωρημένα επίσημα νούμερα της ΤτΕ και δεν αφήνουν την παραμικρή αμφιβολία. Επί ΣΥΡΙΖΑ, όχι μόνον δεν φεύγουν οι επενδυτές (όπως ισχυρίζεται η ΝΔ), αλλά -αντιθέτως- προσελκύεται φρέσκο επενδυτικό χρήμα, άσχετα από αυτά που γράφονται ανοήτως στα φιλογαλάζια media. Αντίθετα, με τη σημερινή κυβέρνηση οι μπουλντόζες του Άδωνη για το Ελληνικό «κόλλησαν» και ίσως γι αυτό τα στελέχη της Ν.Δ φαντασιώνονται εμίρηδες επενδυτές στη Ζάκυνθο! Ας μάθουν ότι άλλο πράγμα ο επενδυτής και άλλο ο καταπατητής…\nΗ βιομηχανική παραγωγή έπεσε 8%. Η πτώση της βιομηχανικής παραγωγής κατά 8,1% τον Νοέμβριο αποτελεί την πιο πρόσφατη αρνητική οικονομική εξέλιξη. Και μάλιστα τη χειρότερη επίδοση από τον Μάρτιο του 2012. Ο ρυθμός ανάπτυξης επιβραδύνθηκε από τον Ιούλιο και μετά. Η προσδοκία για 4% ανάπτυξη καθίσταται μία ακόμα απάτη του κ. Μητσοτάκη. Η χώρα χρειάζεται δημοσιονομικό χώρο για στήριξη της εγχώριας ζήτησης και παραγωγής. Αυτό που χρειάζεται είναι η στήριξη κλάδων με πολλαπλασιαστικά αποτελέσματα στην οικονομία και όχι ημίμετρα.\nΕργασία: Μέσα σε μόλις εφτά μήνες (!), η κυβέρνηση του κ. Μητσοτάκη έχει υλοποιήσει παρεμβάσεις στα εργασιακά που αφαιρούν δικαιώματα, καταργούν μέτρα προστασίας των εργαζομένων και οδηγούν σε μειώσεις μισθών. Αυτή η αντεργατική πολιτική δεν πλήττει μόνο τους εργαζόμενους αλλά και τις μικρομεσαίες επιχειρήσεις καθώς είναι άκρως αντιαναπτυξιακή. Με τροπολογίες της τελευταίας στιγμής το κατακαλόκαιρο, η κυβέρνηση ΝΔ κατάργησε την αιτιολόγηση των απολύσεων, όπως και τα μέτρα προστασίας των εργολαβικών εργαζομένων (αυτό είχε ως αποτέλεσμα το ρεκόρ 18ετίας στις απολύσεις τον Οκτώβριο με απώλεια 126.000 θέσεων εργασίας). Με τον «αναπτυξιακό» νόμο, η κυβέρνηση ΝΔ αποδιάρθρωσε εκ νέου το πλαίσιο των συλλογικών διαπραγματεύσεων, το οποίο ο ΣΥΡΙΖΑ είχε επαναφέρει τον Αύγουστο του 2018. Με τον νόμο αυτό ο υπουργός Εργασίας εξουσιοδοτήθηκε να αποφασίζει ποιες επιχειρήσεις θα μπορούν να μην εφαρμόζουν τις κλαδικές συλλογικές συμβάσεις εργασίας, να μειώνουν μισθούς επικαλούμενες οικονομικά προβλήματα, και να αποκτούν αθέμιτο ανταγωνιστικό πλεονέκτημα. Επιπλέον, κατ’ εφαρμογή του ίδιου νόμου τοπικές συμβάσεις μπορούν να δημιουργούν ζώνες φτηνότερης εργασίας. Επίσης, με τον “αναπτυξιακό” νόμο, η κυβέρνηση έθεσε τέτοιους περιορισμούς που καταργούν το δικαίωμα μονομερούς προσφυγής των εργαζομένων στη Διαιτησία, ενέργεια που είναι αντίθετη στο Σύνταγμα και τη νομολογία του ΣτΕ.\nΣτο ζήτημα του κατώτατου μισθού, ο «κακός» ΣΥΡΙΖΑ είχε αυξήσει τον κατώτατο μισθό 11%. Θα τον αύξανε και 7,5% ετησίως τα επόμενα 2 χρόνια. .Βγήκε η ΝΔ με υπόσχεση αύξησης ετησίως στο διπλάσιο της ανάπτυξης. Όμως, ο κ. Σταϊκούρας είπε ότι ο ΣΥΡΙΖΑ ήδη τον έχει αυξήσει και δεν θα αυξηθεί άλλο. Βέβαια, όταν προεκλογικά ο σημερινός πρωθυπουργός διατύπωνε την υπόσχεση για αύξηση σε ποσοστό διπλάσιο της αύξησης του ΑΕΠ, γνώριζε ότι ο κατώτατος μισθός είχε ήδη αυξηθεί μερικούς μήνες νωρίτερα. Σήμερα, ο υπουργός Οικονομικών αρκείται να μας πει ότι τώρα, θα πρέπει να «ενισχυθεί η ανταγωνιστικότητα και η παραγωγικότητα της οικονομίας και να επιτευχθούν οι ρυθμοί μεγέθυνσης που αναμένει η κυβέρνηση Μητσοτάκη προκειμένου να συζητήσουμε το ενδεχόμενο αύξησης του κατώτατου μισθού. Τοποθέτησε την εκτίμηση για τα δεδομένα αυτά τον… Μάιο του 2020. Ζήσε Μάη μου να φας τριφύλλι! Υπενθυμίζω πως ο ΣΥΡΙΖΑ είχε καταθέσει πρόταση σύμφωνα με την οποία θα αυξανόταν κι άλλο ο βασικός, θα πήγαινε στα 751, όπως έλεγε το πρόγραμμα Θεσσαλονίκης δηλαδή.


Συντονιστικά μαθητών: «Έξω οι φασίστες από τα σχολεία» - Το Περιοδικό\nΣυντονιστικά μαθητών: «Έξω οι φασίστες από τα σχολεία»\n«Δεν έχουμε να χωρίσουμε τίποτα με τους γειτονικούς λαούς»\nToPeriodiko admin team | 28/11/2018\nΠληθαίνουν και διογκώνονται οι αντιδράσεις αλλά και η οργή για τις, κάθε άλλο, παρά «αυθόρμητες» καταλήψεις «για την Μακεδονία», ιδιαίτερα ενόψει της 29ης Νοεμβρίου, την οποία ανυπόγραφα καλέσματα στο διαδίκτυο χαρακτηρίζουν ως μέρα «πανεθνικής κινητοποίησης». Το λόγο παίρνουν οι ίδιοι μαθητές καταγγέλλοντας ψευδείς ειδήσεις περί «κύματος» καταλήψεων αλλά και πραξικοπηματικές δήθεν αποφάσεις περί κατάληψης από ολιγομελείς ομάδες καθώς και παρεμβάσεις ατόμων που ουδεμία παρουσία έχουν στους αγώνες των μαθητών για καλύτερο σχολείο τασσόμενοι ενάντια στις κινητοποιήσεις για τα πραγματικά τους προβλήματα.\nΑνακοίνωση της Συντονιστικής Επιτροπής μαθητών Αθήνας: Έξω το ΝΑΤΟ από τα Βαλκάνια! Έξω οι φασίστες από τα σχολεία! Αγωνιζόμαστε για τα δικαιώματά μας, ενάντια σε πολέμους, φασισμό! Αγωνιζόμαστε για την ειρήνη και τη φιλία των λαών!\n«Τις τελευταίες μέρες διακινούνται μέσω facebook και instagram διάφορα ανυπόγραφα καλέσματα που παρουσιάζουν μια ημερομηνία σαν μέρα καταλήψεων στα σχολεία με φασιστικό περιεχόμενο και συνθήματα μίσους.\nΚαλούμε τους συμμαθητές μας να γυρίσουν χωρίς δεύτερη σκέψη την πλάτη στα φασιστοειδή που βγήκαν από τις τρύπες τους και θέλουν να σπείρουν στα σχολεία και τις γειτονιές μας τις μισάνθρωπες, φασιστικές, δολοφονικές, σάπιες ιδέες τους και το ρατσιστικό τους δηλητήριο.\nΤα καλέσματα για την ψευτοπανελλαδική μέρα καταλήψεων είναι ανυπόγραφα, γιατί απλά δεν υπάρχουν σχολεία και συντονιστικά που να καλούν σε φασιστικού περιεχόμενου καταλήψεις. Οι φασίστες τρώνε πόρτα όπου βάζουν αυτό το θέμα στα σχολεία και θα συνεχίσουν να τρώνε τα μούτρα τους όπου τολμήσουν να το βάλουν από εδώ και μπρος!\nΑυτά τα καλέσματα δεν είναι όμως και ανώνυμα, μιας και προπαγανδίζονται από τα φασισταριά της Χρυσής Αυγής, από τους υπόδικους φασίστες βουλευτές τους και από μια σειρά φασιστικούς λογαριασμούς και προφίλ στα social media.\nΠροπαγανδίζονται δηλαδή από όλους αυτούς:\nπου πολεμάνε με μίσος τους μεγάλους μαθητικούς μας αγώνες, που ζητούσαν να μπουν εισαγγελείς και αστυνομία στα σχολεία για να συλλάβουν τους μαθητές που παλεύουν για ένα σχολείο που θα μορφώνει και δεν θα εξοντώνει.\nπου δολοφόνησαν τον Παύλο Φύσσα.\nπου πουλούσαν νταηλίκια σε παιδιά δημοτικού και έβγαζαν από το στόμα τους τον φασιστικό τους οχετό ζητώντας να φύγουν οι πρόσφυγες συμμαθητές μας από τα σχολεία μας.\nπου ζητούσαν να πνιγούν και άλλοι μικροί Αϊλάν στη Μεσόγειο.\nπου προσκυνάνε το ΝΑΤΟ που σφαγιάζει λαούς δημιουργώντας στρατιές προσφύγων και κυνηγημένων.\nπου κάνουν τις κότες μπροστά στα αφεντικά.\nΟι μαθητές είμαστε ενάντια στην συμφωνία των Πρεσπών, γιατί κάνει το μπαρούτι του πολέμου να μυρίζει ακόμα πιο έντονα στην περιοχή των Βαλκανίων. Γιατί ανοίγει τις πόρτες για να πατήσει περισσότερο το ΝΑΤΟ το βρώμικο πολεμικό του πόδι στην περιοχή μας με νέες βάσεις πολέμου. Το ΝΑΤΟ που έχει αφήσει τα ματωμένα του ίχνη απ’ όπου κι αν έχει περάσει, που έχει σφαγιάσει λαούς σε όλα τα μήκη και πλάτη της γης, που με τους βομβαρδισμούς του διαμέλισε τα Βαλκάνια δεν είναι εγγυητής της ειρήνης. Αντίθετα ανάβει το φιτίλι του πολέμου ακόμα περισσότερο στην περιοχή μας.\nΗ κυβέρνηση ΣΥΡΙΖΑ-ΑΝΕΛ όπως και όλες οι προηγούμενες έχουν κάνει τη χώρα μας ένα απέραντο ΝΑΤΟϊκό στρατηγείο, έχουν δώσει γη και νερό στα γεράκια του πολέμου βάζοντας τον λαό μας σε μεγάλους κινδύνους.\nΤην ώρα που μας λένε ότι για τα σχολεία μας δεν έχουν λεφτά, έδωσαν δισεκατομμύρια στο ΝΑΤΟ.\nΕμείς δεν έχουμε να χωρίσουμε τίποτα με τους γειτονικούς λαούς. Δεν έχουμε να χωρίσουμε τίποτα με τους συμμαθητές μας από την περιοχή των Βαλκανίων, με τους μετανάστες και πρόσφυγες συμμαθητές μας στα σχολεία.\nΕίναι προκλητικό να το παίζουν πατριώτες, τα δισέγγονα του Χίτλερ, αυτοί που έχουν για σημαία τους τη σβάστικα των ναζί, οι απόγονοι των ταγματασφαλιτών που την περίοδο της γερμανικής κατοχής κατέδιδαν τους Έλληνες πατριώτες που αγωνίζονταν για την λευτεριά. Είναι προκλητικό να μιλάνε για την Κύπρο οι φασίστες που έχουν εικόνισμα τον δικτάτορα Παπαδόπουλο και τη χούντα που ευθύνεται για την τουρκική εισβολή και κατοχή στην Κύπρο.\nΤον πόνο και τη δυστυχία του πολέμου την έχουμε δει στα μάτια των χιλιάδων προσφυγόπουλων από τη Συρία που είναι στα σχολεία και τις γειτονιές μας.\nΔεν ανεχόμαστε να δούμε κι άλλα αδέρφια μας να πεθάνουν, να μεγαλώσουν στα χαλάσματα του πολέμου, να γεννηθούν και να ακούσουν τον ήχο του πολέμου και του θανάτου.\nΑπέναντι στα τύμπανα του πολέμου που χτυπούν στη γειτονιά μας, εμείς υψώνουμε τη δική μας φωνή!\nΌπλο μας είναι η αλληλεγγύη!!!»\nΑνακοίνωση της Συντονιστικής Επιτροπής μαθητών Θεσσαλονίκης: Απομονώνουμε τους φασίστες!\nΤην τελευταία βδομάδα σε ορισμένα σχολεία της Θεσσαλονίκης, καθώς και σε άλλες πόλεις της περιοχής μας έχουν γίνει κάποιες καταλήψεις και κινητοποιήσεις με συνθήματα “Μακεδονία γη Ελληνική” και “η Μακεδονία είναι μία και είναι ελληνική”. Όλα αυτά τα σχολεία και πολλά άλλα που καμία σχέση δεν είχαν με αυτού του είδους τις κινητοποιήσεις, φιγουράρουν σε όλα τα φασιστικά sites και χειροκροτούνται από πολλά στελέχη και βουλευτές της Χρυσής Αυγής στους προσωπικούς τους λογαριασμούς στα μέσα κοινωνικής δικτύωσης. Τέτοια φασιστικά στοιχεία είναι αυτοί που μοιράζουν τα εθνικιστικά πανό από σχολείο σε σχολείο και προτρέπουν τους μαθητές γι’ αυτές τις δράσεις, είναι οι ίδιοι που καλούν στην ψευτοπανελλαδική ημερομηνία δράσης. Άλλωστε αυτές οι κινητοποιήσεις ούτε έγιναν ύστερα από συζήτηση στις μαθητικές κοινότητες, ούτε ύστερα από ΓΣ σχολείων. Γίνεται λοιπόν ξεκάθαρο ότι όλες αυτές τις κινητοποιήσεις τις καλούν και τις προπαγανδίζουν τα φασιστοειδή.\nΟι μαθητές όμως γνωρίζουν τι σημαίνει φασίστας! Δεν ξεχνούν ποιοι δολοφόνησαν τον Φύσσα! Δεν ξεχνούν ποιοι σπέρνουν το μίσος για συμμαθητές μας μετανάστες και πρόσφυγες! Τους μάθαμε όλα αυτά τα χρόνια. Είναι αυτοί που το παίζουν νταήδες στους αδύναμους και στα αφεντικά κάνουν τις κότες!!! Αυτοί που ζητάν στο Πέραμα να μειωθούν οι μισθοί των ναυτεργατών για να τα τσεπώνουνε καλύτερα οι εφοπλιστές. Καλούμε, λοιπόν, όλους τους μαθητές να γυρίσουμε την πλάτη σε όλους αυτούς τους φασίστες, δολοφόνους!\nΑπέναντι σε όλους αυτούς που μας καλούν να λέμε ότι «η Μακεδονία είναι μια και είναι ελληνική» σπέρνοντας το μίσος, την έχθρα και τη διάθεση για πολέμους προς άλλους λαούς, να βροντοφωνάξουμε:\nΔεν απαντάμε στον εθνικισμό με εθνικισμό, γιατί γνωρίζουμε πολύ καλά ότι δεν έχουμε να χωρίσουμε τίποτα με τους συμμαθητές μας στα Σκόπια, στην Βουλγαρία ή την Αλβανία.\nΌχι στη Συμφωνία των Πρεσπών που είναι κακή και για τους δύο λαούς, καθώς βάζει τους ΝΑΤΟϊκούς φονιάδες των λαών να σουλατσάρουν με τις βάσεις τους στις χώρες μας.\nΕίναι αστείο να το παίζουν πατριώτες αυτοί που έχουν για σημαία τους τη σβάστικα του Χίτλερ και όταν ακούνε ΝΑΤΟ βαράνε προσοχή. Βγαίνουν από τις τρύπες τους και σπέρνουν εθνικιστικό μίσος για να αποπροσανατολίσουν από τα πραγματικά προβλήματα που αντιμετωπίζουμε εμείς και οι γονείς μας, τα χρήματα που δε μας φτάνουν, τα κενά σε καθηγητές που ακόμα υπάρχουν, για τα σχολεία μας που είναι υπό κατεδάφιση, για το νέο νομοσχέδιο-έκτρωμα που συζητάνε να μας φέρουν.\nΈξω η Ε.Ε. & το ΝΑΤΟ από τα Βαλκάνια! Καταδικάζουμε την κυβέρνηση που τους στηρίζει, αυτούς που με τους πολέμους τους ξεριζώνουν λαούς από τις χώρες τους και δημιουργούν στρατιές προσφύγων και κυνηγημένων. Καταδικάζουμε τη συμφωνία των Πρεσπών, που μόνο συμφορές μπορεί να φέρει στο λαό μας και το λαό της ΠΓΔΜ!\nΚαταδικάζουμε τη μετατροπή της χώρας μας σε ΝΑΤΟϊκό στρατόπεδο. Οι νέοι και οι λαοί της περιοχής μας δεν έχουμε να χωρίσουμε τίποτα! Έχουμε κοινές ανάγκες, αντιπαλεύουμε τον πόλεμο και τα συμφέροντα που τον γεννούν.»\nΑνακοίνωση της Συντονιστικής Επιτροπής μαθητών Πρέβεζας: Απαιτούμε να σβηστεί τώρα η πόλη μας από τους «χάρτες» και τις λίστες των φασιστών!\nΚάποιοι νοματαίοι, οι οποίοι χειροκροτούνται από τον Παναγιώταρο και άλλους βουλευτές της Χρυσής Αυγής, τις τελευταίες μέρες χρησιμοποιούν την πόλη μας, για να φτιάξουν έναν ψευτοχάρτη για μια ψευτοπανελλαδική ημερομηνία δράσης των «μαθητών». Είναι τόσο αστοιχείωτοι και τόσο κουτοί, που για να γεμίσουν τον χάρτη τους χρησιμοποίησαν το χωριό της Νικόπολης (Σμυρτουλας), ένα χωριό 100 κατοίκων και χωρίς σχολείο, αφού οι μαθητές της μετακινούνται στο 2ο ΓΕΛ Πρέβεζας. Όλο αυτό το διάστημα έχουμε δείξει πώς κινητοποιούνται οι μαθητές της Πρέβεζας, με τι αιτήματα και με τι μορφές πάλης για ένα σχολείο που θα μορφώνει και δε θα εξοντώνει, για ένα σχολείο και μια κοινωνία που θα συμβαδίζει με τις σύγχρονες ανάγκες μας, χωρίς αβεβαιότητα για τη ζωή και το μέλλον μας. ΑΠΑΙΤΟΥΜΕ ΝΑ ΣΒΗΣΤΕΙ ΤΩΡΑ Η ΠΟΛΗ ΜΑΣ ΑΠΟ ΑΥΤΟΥΣ ΤΟΥΣ «ΧΑΡΤΕΣ» ΚΑΙ ΤΙΣ ΛΙΣΤΕΣ ΤΟΥΣ!\nΕπίσης, μια σειρά σχολείων έχουν βγάλει μεμονωμένα ανακοινώσεις που καταδικάζουν τις προσπάθειες για εκφασισμό των σχολείων. Χαρακτηριστικά δημοσιεύουμε τα παρακάτω:\nΑνακοίνωση μαθητών ΓΕΛ Παλιόχωρας και ΕΠΑΛ Καντάνου: Καταδικάζουμε τους υμνητές της Χρυσής Αυγής που οι πολιτικοί τους πρόγονοι συνεργάστηκαν με τον Χίτλερ και έκαψαν τα χωριά μας!\n«Στις 19 Νοέμβρη πάρθηκε απόφαση χωρίς την συγκατάθεση του προεδρου του 15μελούς και των μαθητών του ΕΠΑΛ Καντάνου από μια ολιγομελή ομάδα παιδιών που έκαναν κατάληψη με αίτημα: «Η Μακεδονία είναι ελληνική». Επιπλέον εθνικιστικά sites χρησιμοποιούν το σχολείο μας για να καλλιεργήσουν το μίσος απέναντι σε άλλους λαούς. Στο ΓΕΛ Παλιόχωρας η κατάληψη άλλαξε τα αιτήματα μετά από γενική συνέλευση του σχολείου. Τα αιτήματα που ψήφισαν οι μαθητές είναι:\nΜαθητές από ΓΕΛ Παλιόχωρας και ΕΠΑΛ Καντάνου»\nΜαθητές Λαιμού Φλώρινας: Δεν απαντάμε στον εθνικισμό με εθνικισμό, δεν έχουμε να χωρίσουμε τίποτα με τους συμμαθητές μας στα Σκόπια, στη Βουλγαρία ή την Αλβανία\nΜε ομόφωνη απόφαση του μαθητικού δυναμικού συμφωνήσαμε να καταλάβουμε το σχολείο. Ως κύριο αίτημα έχουμε την έλλειψη μαθηματικού καθώς έχουν περάσει σχεδόν τρεις μήνες και ακόμα αναμένουμε…\nΑυτά τα καλέσματα δεν είναι όμως και ανώνυμα, μιας και προπαγανδίζονται από ακροδεξιές οργανώσεις, και από τους υπόδικους φασίστες βουλευτές τους και από μια σειρά φασιστικούς λογαριασμούς και προφίλ στα social media τα οποία επικροτούν τις στάσεις αυτές.\nΜε εκτίμηση, Επιτροπή κατάληψης\nτου 15μελούς Συμβουλίου του Πειραματικού Λυκείου του Πανεπιστημίου Πατρών\nΣτην Ελλάδα τη δεκαετία που προηγήθηκε, δηλαδή τη δεκαετία της οικονομικής κρίσης, μεταξύ άλλων φαινομένων, παρατηρήθηκε και η άνοδος της ακροδεξιάς.\nΕίναι πολλοί ανάμεσά μας αυτοί που αδιαφόρησαν όταν ο Φασισμός δολοφονούσε.\nΕίναι οι ίδιοι που δεν τρόμαξαν όταν ο Φασισμός μπήκε στη Βουλή.\nΤους προειδοποιούμε ότι αν δεν αντιδράσουν και τώρα που ο Φασισμός εισβάλει στα σχολεία μας, τότε σημαίνει ότι το πρόσωπο του τέρατος έπαψε να μας τρομάζει.\nΕμείς πάντως αντιδρούμε.\nΟι μαθητές του Πειραματικού Λυκείου του Πανεπιστημίου Πατρών με τον πλέον κατηγορηματικό τρόπο δηλώνουμε ότι δεν πρόκειται να συμμετάσχουμε σε οποιαδήποτε κινητοποίηση βάλλει κατά της Δημοκρατίας, με συνθήματα γεμάτα μίσος, κενά από διεκδικήσεις δικαιωμάτων.\nΚαι η ανακοίνωση από το Μουσικό Σχολείο Πρέβεζας:\nΚαι θυμίζουμε και την:\nΠρωτοβουλία μαθητών ενάντια στις εθνικιστικές καταλήψεις η οποία καλεί σε πολύμορφες δράσεις και εκδηλώσεις «στα σχολεία μας για να μην χαρίσουμε ούτε μια μέρα εθνικιστικής φιέστας στους δολοφόνους του Παύλου Φύσσα και τους υποστηρικτές του μίσους και του ρατσισμού. ΑΝ ΝΟΜΙΖΟΥΝ ΟΤΙ ΜΠΟΡΟΥΝ ΝΑ ΚΑΝΟΥΝ ΦΑΣΙΣΤΙΚΕΣ-ΕΘΝΙΚΙΣΤΙΚΕΣ ΠΟΡΕΙΕΣ ΣΤΙΣ ΓΕΙΤΟΝΙΕΣ ΚΑΙ ΤΙΣ ΠΟΛΕΙΣ ΤΗΣ ΕΛΛΑΔΑ ΕΙΝΑΙ ΒΑΘΙΑ ΓΕΛΑΣΜΕΝΟΙ. Συμμετέχουμε όλοι μας στις πανεκπαιδευτικές πορείες στις 29/11, για να δώσουμε την πραγματική μάχη για ένα σχολείο στο ύψος των αναγκών μας και δεν αφήνουμε τις παρακρατικές αυτές ομάδες να μας αποπροσανατολίσουν!»\n«Το τελευταίο διάστημα παρατηρείται μια συντεταγμένη προσπάθεια φασιστικών ομάδων μέσα στα σχολεία. Συγκεκριμένα, είδαμε καταλήψεις σχολείων με εθνικιστικά και φασιστικά συνθήματα, πορείες μαθητών σε πόλεις της Β. Ελλάδας, ακόμα και στοχοποίηση μαθητών και εκπαιδευτικών από φασίστες. Σα να μην έφτανε αυτό τις επόμενες μέρες έχει κυκλοφορήσει στα social media κάλεσμα για πανελλαδική μέρα καταλήψεων με ανάλογο περιεχόμενο. Καταγγέλλουμε και στεκόμαστε απέναντι σε κάθε τέτοια προσπάθεια που σπέρνει το δηλητήριο του φασισμού και του ναζισμού στα σχολεία μας.\nΠροσπαθούν να παρουσιαστούν σαν αγνοί πατριώτες που νοιάζονται για το καλό μας και το καλό της χώρας. Προσπαθούν να παρουσιαστούν ως αντισυστημικοί ταυτίζοντας τους αγωνιστές και το κίνημα με την ξεπουλημένη συστημική κυβέρνηση Σύριζα. Να μην χάψουμε τα ψέματα τους: πίσω από τον αγνό πατριωτισμό βρίσκεται ο επικίνδυνος εθνικισμός, το μίσος και ο φασισμός. Ο εχθρός μας είναι οι το σύστημα, η φτώχεια, η εκμετάλλευση, ο πόλεμος, ο φασισμός όχι οι γειτονικοί λαοί. Ο εχθρός μας βρίσκεται στις κυβερνήσεις , στις τράπεζες, στην Ε.Ε και όχι στους γειτονικούς λαούς. Την ίδια στιγμή που μας λένε για εθνικά θέματα εννοούν να ετοιμαστούμε να πολεμήσουμε για τα κέρδη των αφεντικών τους αντί να παλεύουμε για τα δικαιώματα και τις ανάγκες μας.\nΠρωτοβουλία μαθητών και σχολείων εναντία στον φασισμό /εθνικισμό από το 1ο ΕΠΑΛ Νεάπολης, 1ο ΓΕΛ Καλλιθέας, 1ο ΓΕΛ Πεύκων, 1ο ΓΕΛ Πεύκης, 2ο ΓΕΛ Πεύκης, 6ο ΓΕΛ Αμαρουσίου, 1ο Καλλιτεχνικό Γυμνάσιο/Λύκειο Κερατσινίου Δραπετσώνας, 1ο ΓΕΛ Βριλησσίων, 2ο ΓΕΛ Θήβας, Μουσικό Σχολείο Πρέβεζας, Πρότυπο ΓΕΛ Βαρβάκειου Σχολής, 1ο ΕΠΑΛ Πρέβεζας, 1ο ΓΕΛ Πρέβεζας, 2ο ΓΕΛ Πρέβεζας, 1ο γυμνάσιο Πρέβεζας, 2ο γυμνάσιο Πρέβεζας, Πειραματικό Λύκειο Αγίων Αναργύρων, 2ο ΓΕΛ Δάφνης , 5ο ΓΕΛ ζωγράφου, 2ο ΓΕΛ Χολαργού, 3ο Γυμνάσιο Γαλατσίου, 6o ΓΕΛ Ν.Ιωνίας, 1ο ΓΕΛ Κηφισιάς ,Μουσικό σχολείο ιλίου ,8ο ΓΕΛ Αμαρουσίου 1ο ΓΕΛ Ζεφυριου, ΓΕΛ Σκύρου, 3ο ΓΕΛ Κηφισιάς, Γυμνάσιο ριζωμάτων, ΓΕΛ Ριζωμάτων, 2ο ΓΕΛ Παλλήνης, 3ο ΓΕΛ Ηρακλείου ,4ο ΓΕΛ Ηρακλείου ,2ο ΓΕΛ Εύοσμου, 1ο ΓΕΛ Ερυθραίας , Γυμνάσιο Θρακομακεδόνων , Ζάνειο πειραματικό Λύκειο Πειραιά , 3ο ΓΕΛ Νέας Φιλαδέλφειας, ΓΕΛ Μελισσίων, 1ο ΓΕΛ Ελευσίνας, 1ο Επαλ Περιστεριού, 4Ο ΓΕΛ Ν. Σμύρνης , 4ο ΓΕΛ Πετρούπολης, 2ο Γυμνάσιο Κερατσινίου, 2ο ΕΠΑΛ Αμπελοκήπων, Μουσικό γυμνάσιο Θεσσαλονίκης, Καλλιτεχνικό λύκειο Θεσσαλονίκης, 1ο Λύκειο Πανοράματος, 7ο ΓΕΛ Θεσσαλονίκης, 15ο ΓΕΛ Θεσσαλονίκης\nαντιφασιστικά καλέσματαεθνικιστικές καταλήψειςκαταλήψειςμαθητέςσχολεία\nΟυκρανία: Κράτος και παπάδες αναγκάζουν παιδιά να σκάβουν χαρακώματα, χύνοντας εθνικιστικό δηλητήριο στα μυαλά το\nΑπό τον Μπωντλαίρ στον Καββαδία: Η Φυγή και οι Γραμμές των Οριζόντων\nΕκεί κάπου ανάμεσα στο χαμογελαστό ξύπνημα και στη μεσημεριανή ραστώνη ένα βιβλίο συντροφεύει την άπειρη ύπαρξη μας, ένα τραγούδι, ένα ποίημα.


Κήλη Των Αθλητών - Λαπαροσκοπική Αντιμετώπιση | Δρ Νικολαΐδης\nΑρχική ›› Κήλη Των Αθλητών\nΗ κήλη των αθλητών, όπως συνιστά και η λέξη, είναι μια πάθηση η οποία κάνει την εμφάνισή της στους αθλητές αλλά και γενικότερα σε άτομα με έντονη αθλητική δραστηριότητα.\nΗ επιστημονική ονομασία της συγκεκριμένης πάθησης είναι Σύνδρομο Κοιλιακών Προσαγωγών. Η πάθηση αυτή αποτελεί το σύνολο των τραυματισμών στην περιοχή της κοιλιάς και την περιοχή της πυέλου που βρίσκεται έξω από την άρθρωση του ισχίου.\nΑποτέλεσμα των τραυματισμών είναι η ύπαρξη πόνου στη βουβωνική χώρα. Για την αντιμετώπισή της, κατά κύριο λόγο, απαιτείται χειρουργική επέμβαση καθώς σπανίως εμφανίζει κάποια καλυτέρευση με συντηρητικά μέσα θεραπείας.\nΣε ποια άτομα είναι πιο πιθανό να εμφανιστεί η κήλη των αθλητών;\nΚατά βάση, πιο εκτεθειμένοι στην κήλη των αθλητών είναι ο άνδρες αθλητές, ενώ σε πολύ μικρά ποσοστά, της τάξεως του 3 – 15%, σημειώνονται περιστατικά της κήλης των αθλητών σε γυναίκες, παιδιά ή και μεγαλύτερης ηλικίας άτομα.\nΠιο συγκεκριμένα, η πάθηση εμφανίζεται σε μεγαλύτερο βαθμό σε αθλητές καλαθοσφαίρισης (μπάσκετ) και ποδοσφαίρου και ακόμη πιο ειδικά σε αθλητές που ασχολούνται με τον πρωταθλητισμό των συγκεκριμένων αθλημάτων.\nΚάποια άλλα επαγγέλματα τα οποία μπορούν να συμβάλλουν στην εμφάνιση της κήλης των αθλητών είναι επαγγέλματα τα οποία απαιτούν σε πολύ μεγάλο βαθμό χρήση του σώματος, λόγου χάριν τα εργατικά επαγγέλματα.\nΣυμπτώματα της κήλης των αθλητών\nΗ κήλη των αθλητών αποτελεί πάθηση που επιφέρει συμπτώματα τα οποία κατά κύριο λόγο εκδηλώνονται συνδυαστικά στους ασθενείς. Τα συμπτώματα που μπορεί να εμφανιστούν είναι:\nΠόνος στην περιοχή της βουβωνικής χώρας, άλλοτε μόνο από τη μία πλευρά άλλοτε και από τις δύο\nΈντονη καυστική αίσθηση στην περιοχή των γεννητικών οργάνων\nΠόνος στο όσχεο και στο εσωτερικό του μηρού\nΗ αίσθηση του πόνου εκδηλώνεται κατά την αθλητική δραστηριότητα και κυρίως στο τρέξιμο, τις στροφικές κινήσεις κλπ. Ενδέχεται ο πόνος να συνεχίζεται και τις επόμενες ημέρες ή και εβδομάδες.\nΔιάγνωση της κήλης των αθλητών\nΓια να πραγματοποιηθεί διάγνωση της πάθησης απαιτείται εξειδίκευση και εξέταση σε βάθος. Για το λόγο αυτό, γίνεται λήψη και αξιολόγηση του ιστορικού του ασθενούς και στη συνέχεια ο γενικός χειρουργός θα προβεί σε κλινική εξέταση.\nΠροκειμένου να υπάρξει αναλυτική απεικόνιση της βλάβης που έχει προκληθεί και για να ολοκληρωθεί η διάγνωση, ο ασθενής συστήνεται να κάνει ένα υπερηχογράφημα καθώς και μαγνητική τομογραφία.\nΚήλη Των Αθλητών – Θεραπεία\nΗ θεραπεία της κήλης των αθλητών μπορεί στα πρώιμα στάδια να μη χρήζει επεμβατικής θεραπείας. Για αυτό το λόγο, υπάρχουν διάφορες πρακτικές οι οποίες συνδυαστικά μπορούν να επιφέρουν αποτελέσματα.\nΧορήγηση κορτιζόνης σε μορφή ενέσιμη\nΟι παραπάνω πρακτικές είναι ιδανικές για τα πρώτα στάδια της πάθησης σε όλες τις περιπτώσεις.\nΑναφορικά με τη χειρουργική αποκατάσταση διακρίνονται δύο διαφορετικές επιλογές προκειμένου να επιτευχθεί η αντιμετώπιση της βλάβης. Αυτές είναι το ανοιχτό χειρουργείο και η λαπαροσκοπική μέθοδος, η οποία αποτελεί και την πιο σύγχρονη και ελάχιστα επεμβατική διαδικασία.\nΑποκατάσταση κήλης των αθλητών με λαπαροσκόπηση\nΠρόκειται για μια ελάχιστα επεμβατική προσέγγιση η οποία προσφέρει ποικίλα πλεονεκτήματα για το άτομο – ασθενή. Τα πλεονεκτήματα της συγκεκριμένης μεθόδου συγκριτικά με την ανοιχτή επέμβαση είναι τα εξής:\nΠερισσότερο ασφαλής τεχνική\nΓρηγορότερη ανάρρωση του ασθενούς\nΟυλές μικρότερου μεγέθους\nΜικρότερος χρόνος νοσηλείας του ασθενούς\nΠιο άμεση επιστροφή στην αθλητική δραστηριότητα


Η σημασία του όρου Business Enterprise σήμερα. Οι απαιτήσεις του αύριο\nΗ επιχειρηματικότητα στην Ελλάδα έχει μπροστά της μια νέα πραγματικότητα, η οποία συνοδεύεται από τις παγκόσμιες τεχνολογικές εξελίξεις, κοινωνικές προσαρμογές και νέους οικονομικούς όρους.\nΑυτό καθιστά υποχρεωτική την αναφορά μας στην ουσία του όρου Business Enterprise, ο οποίος θα μελετηθεί στην παρούσα τοποθέτηση, ως εκείνος ο όρος που αντιπροσωπεύει πλέον το πνεύμα και τη στάση της επιχειρηματικής κοινότητας καθώς και του χαρακτήρα της οικονομίας μπροστά στις ταχύτατες εξελίξεις.\nΑρχικά, θεωρείται εύλογο να ειπωθεί πως οι οικονομικές σταθμίσεις είναι εκείνες οι οποίες καλούν την επιχειρηματικότητα σε αξιολόγηση του οικονομικού περιβάλλοντος, το οποίο διαμορφώνεται από κεντρικές αποφάσεις.\nΤο παραπάνω μας οδηγεί να παραδεχτούμε πως η οικονομία και ο τρόπος με τον οποίο αυτή χειρίζεται δημιουργούν τις βάσεις, που τοποθετούν τον επιχειρηματία και κατ’ επέκταση την επιχείρηση ως θεσμικό παράγοντα οικονομικής και κοινωνικής ανάπτυξης.\nΙδιαίτερα είναι σωστό να αναφέρουμε πως η ικανότητα της οικονομίας να αφήνει περιθώρια εξέλιξης στις επιχειρήσεις, τις οδηγεί αυτόματα σε ομαλές πολιτικές αποταμίευσης με ότι αυτό συνεπάγεται για το εθνικό Α.Ε.Π. και μεταφράζεται παράλληλα σε γενική οικονομική ανάπτυξη.\nΌροι όπως επιχειρηματική οργάνωση και επιχειρηματική πρωτοβουλία καθίστανται επίκαιροι σήμερα και αυτό λόγω της αυξανόμενης ανάγκης του επιχειρηματικού κόσμου να προχωρήσει.\nΟι δε παραγωγικές επιχειρηματικές πρωτοβουλίες είναι εκείνες οι οποίες δημιουργούν υπεραξία στο εξαγώγιμο εθνικό οικονομικό προϊόν και μειώνουν την αβεβαιότητα καθώς είναι ικανές να μετασχηματίσουν το οικονομικό περιβάλλον.\nΕκείνο όμως που καθιστά τον όρο Business enterprise ως μείζονα θεσμό είναι πως αξιολογεί ένα ολόκληρο οικονομικό σύστημα και αναφέρεται σε έννοιες όπως κέρδος, παραγωγική διαδικασία και φανερώνει τη γενικότερη οικονομική κατεύθυνση της κοινωνίας.\nΗ ύπαρξη επιχειρήσεων εξηγεί σε μέγιστο βαθμό το επίπεδο που επιδιώκεται σε επενδύσεις και ανάπτυξη καθώς και περιγράφει το πλαίσιο που απαιτείται σε εκπαιδευτικές μεθόδους, σε τεχνική και διοικητική οργάνωση.\nΤέλος, είναι σημαντικό να τονίσουμε ότι η εξέλιξη του οικονομικού συστήματος καθώς και η εξέλιξη της αγοράς μπορούν να οδηγήσουν την κάθε επιχείρηση να αξιοποιήσει στο μέγιστο τις δυνατότητες της.\nΤο νέο παγκόσμιο επιχειρηματικό και οικονομικό τοπίο απαιτεί μια διαφορετική προσέγγιση από την παραδοσιακή όσο αφορά την έννοια της επιχειρηματικότητας. Και εφόσον επιδιώκουμε να αξιοποιήσουμε το σύνολο των παραγωγικών δυνάμεων της χώρας οφείλουμε να δημιουργήσουμε εξελιγμένες προϋποθέσεις για αυτό.


Ιερές Μονές της Κρήτης. - - Ορθοδοξία\nΙερές Μονές της Κρήτης.\nRe: Ιερές Μονές της Κρήτης.\nΔημοσίευσηαπό ΜΑΝΩΛΗΣ » Σάβ Οκτ 11, 2014 12:01 pm\nΗσυχαστήριο Άξιον Εστί στην Ιεράπετρα\nΤο μοναστήρι είναι σύγχρονο, καθώς ιδρύθηκε μόλις το 1984 ο Μητροπολίτης Φιλόθεος ο Β. Είναι γυναικείο και περιβάλλεται από τα κελιά των μοναχών. Ο κατάγραφος ναός είναι τρίκλιτος με τα τρία κλίτη του αφιερωμένα στην Υπεραγία Θεοτόκο, στην Ανάσταση του Χριστού και στον Ευαγγελισμό της Θεοτόκου. Επίσης στη μονή υπάρχουν τα παρεκκλήσια της Γέννησης του Κυρίου, των Αγίων Πάντων, της Αγίας Τριάδας, ενώ έξω από το συγκρότημα βρίσκεται ο ναός της Μεταμορφώσεως,20 Απριλίου 1998: Γίνονται τα επίσημα εγκαίνια της νέας μονής\nΤο μοναστήρι εορτάζει κυρίως την Ανάσταση του Πάσχα, αλλά και στις 11 Ιουνίου (Υπεραγίας Θεοτόκου).\nΔημοσίευσηαπό ΜΑΝΩΛΗΣ » Δευτ Οκτ 13, 2014 11:01 am\nΜονή Ασωμάτων στο Αμάρι\nΗ Μονή Ασωμάτων βρίσκεται 35km νοτιοανατολικά του Ρεθύμνου, στο μέσο μιας κατάφυτης κοιλάδας του Αμαρίου που σχηματίζεται ανάμεσα στο Όρος Κέδρος και στον Ψηλορείτη 3 km πιο πάνω βρίσκεται το χωριό της μητέρας μου η Βισταγή. Ο ναός της μονής είναι αφιερωμένος στους Ταξιάρχες (=Ασώματοι).\nΗ μονή ιδρύθηκε 961-1204: πιθανόν τη Β’ Βυζαντινή Περίοδο, καθώς σε έγγραφο του 13ου αιώνα αναφέρεται η μονή του Μιχαήλ Αρχαγγέλου, με την οποία ταυτίζεται. Η μονή είναι γνωστή κι ως Σχολή Ασωμάτων, καθώς από το 1930 λειτουργεί ως Γεωργική Σχολή. Σήμερα το μοναστήρι αναστηλώνεται, ενώ παράλληλα στεγάζει ερευνητικό κέντρο του ΕΘΙΑΓΕ με κτηνοτροφικά ενδιαφέροντα.\n1272-78: Ο Γεώργιος Χορτάτζης, με έδρα τη μονή, ξεκινάει την Επανάσταση των Χορτάτζηδων εναντίον των Ενετών.\n1810: Σεισμός καταστρέφει τη μονή, η οποία επισκευάζεται.\n1818: Οι Τούρκοι πυρπολούν το ηγουμενείο, λόγω της επαναστατικής δράσης της μονής.\n1821: Οι Τούρκοι καταστρέφουν εντελώς τη μονή και σφάζουν τον ηγούμενο Γεράσιμο.\n1823: Η μονή εξακολουθεί να είναι άντρο επαναστατών και ξανακαταστρέφεται.\n1833: Η μονή επισκευάζεται και επαναλειτουργεί (επί Αιγυπτιοκρατίας).\n1866: Στην επανάσταση του 1866-69 η μονή γίνεται επαναστατικό κέντρο της περιοχής. Οι μοναχοί εντάσσονται στα επαναστατικά σώματα του Αμαρίου, παρά τη διαταγή του Επισκόπου Παΐσιου να δεχτούν «ευμενώς» τον Τουρκικό Στρατό και να τον αφήσουν να καθησυχάσει την περιοχή.\n1868: Ο Κωσταρός Βολουδάκης υπογράφει παρακλητική επιστολή προς τη βασίλισσα της Αγγλίας να βοηθήσει τον Κρητικό Λαό, θέτοντας έτσι το νησί σε Αγγλική κυριαρχία.\n1930: Ιδρύεται η Γεωργική Σχολή Ασωμάτων.\n1935: Η μονή κρίνεται διαλυτέα.\nΔημοσίευσηαπό Μάνος » Κυρ Ιαν 21, 2018 11:51 pm\nΟ Ιερός ναός του Αγίου Ματθαίου Σιναιτών υπάγεται στο όρος Σινά και βρίσκεται στο Ηράκλειο της Κρήτης. Είναι ο ναός στον οποίο κυρίως εκκλησιάζομαι και λειτουργεί και ο πνευματικός μου. Παραθέτω το ακόλουθο κείμενο και ενα βίντεο για τον Ναό(ξεκινάει στο 03:50 τελειώνει στο 12:25). Ήθελα να το μοιραστώ μαζί σας καθώς θαυμάζω την απλότητα του και την ομορφιά του, αλλά και γιατί η μικρή πνευματική μου πρόοδος ξεκίνησε και συνεχίζεται εδώ.\nΟρθόδοξος ναός, ίσως από τηΒ” Βυζαντινή περίοδο. Κατά την τουρκοκρατία παραχωρήθηκε στους Σιναΐτες καλόγερους σε αντάλλαγμα της Μονής της Αγίας Αικατερίνης που μετατράπηκε σε τζαμί.\nΉταν άρρηκτα συνδεδεμένος με τη ζωή της πόλης, καθώς εδώ εκκλησιάζονταν, επί πρώτης Τουρκοκρατίας, όλοι οι Χριστιανοί του Μεγάλου Κάστρου. Στον Άγιο Ματθαίο, μετέφεραν εικόνες και άμβωνα.\nΣτη Συλλογή που φιλοξενείται στο χώρο του ναού υπάρχει έκθεση εικόνων όπου περιλαμβάνονται σημαντικά δείγματα της Κρητικής Σχολής.\n– Άγιος Συμεών Θεοδόχος, τέλη 16ου αιώνα,\n– Άγιος Φανούριος, 1688. Χειρ Ιωάννου ιερέως του Κολυβά,\n– Αγία Παρασκευή, 17ου αιώνα,\n– Παναγία η Αμόλυντος, 1780. Χειρ Βίκτωρος,\n– Προφήτης Ηλίας και σκηνές του Βίου του. Χειρ Γεωργίου Κυδωνιάτου, 1752,\n– Σταύρωση. Γεωργίου Καστροφύλακος, 1752,\n– Άγιος Τίτος και σκηνές του βίου των 10 μαρτύρων. Ιωάννης Κορνάρος, 1773,\n– Άγιος Χαράλαμπος και μαρτύριο του Αγίου. Ιωάννης Κορνάρος, 1773,\n– Επιτάφιος θρήνος, 1753,\n– Ιωάννης Πρόδρομος, 17ος αιώνας.\nΤα γεγονότα της 25η Αυγούστου 1898,\nΟι νεκροί ενταφιάστηκαν στον περίβολο του ναού του Αγ. Ματθαίου. Ακόμα και σήμερα διασώζονται τα οστά των θυμάτων της σφαγής του 1898 σε ειδική κρύπτη εντός της εκκλησίας. Μόνο το λείψανο του Λυσίμαχου Καλοκαιρινού ενταφιάστηκε στον οικογενειακό του τάφο στο νεκροταφείο του Αγίου Κωνσταντίνου, όπου έχουν ταφεί και αρκετοί από τους Άγγλους στρατιώτες που σκοτώθηκαν στα επεισόδια.


Νικόλας Θωμά: “Η πορεία μας μέχρι στιγμής είναι σαφώς πολύ ικανοποιητική” - Napa News\nΝικόλας Θωμά: “Η πορεία μας μέχρι στιγμής είναι σαφώς πολύ ικανοποιητική”\nΓια την πορεία της ΕΝΠ μέχρι στιγμής στο πρωτάθλημα: «Είμαστε πολύ ευχαριστημένοι όσο αφορά το αγωνιστικό κομμάτι για το μεγαλύτερο μέρος του πρωταθλήματος, όπου και σημειώσαμε τέσσερις νίκες μέχρι στιγμής. Κάθε νίκη είναι πολύ σημαντική για εμάς. Λόγω και των προβλημάτων που αντιμετωπίζουμε, όπου δεν έχουμε γήπεδο και αναγκαζόμαστε να μετακινούμαστε συνέχεια, ενώ έχουμε και το πιο χαμηλό μπάτζετ στο πρωτάθλημα. Θεωρώ πως η πορεία μας μέχρι στιγμής είναι σαφώς πολύ ικανοποιητική».\nΓια τους στόχους της ΕΝΠ φέτος: «Για εμένα οι στόχοι παραμένουν οι ίδιοι. Η ομάδα μας πρέπει να επιβιώσει ακόμα μία πολύ δύσκολη χρονιά, τόσο στο διοικητικό όσο και στο οικονομικό κομμάτι. Η διοίκηση μας κάνει εξαιρετική δουλειά μέχρι στιγμής και θα ήθελα να τους συγχαρώ για τα όσα κάνουν καθημερινά, και πιστεύω πως όλα θα πάνε καλά. Αγωνιστικά ο στόχος μας είναι να καταφέρουμε να τερματίσουμε όσο πιο ψηλά γίνεται στην βαθμολογία».\nΓια το εντυπωσιακό καλάθι που σημείωσε απέναντι στον ΑΠΟΕΛ:«Δεν περίμενα πως μετά το καλάθι που πέτυχα θα γινόταν ένας μικρός χαμός. Ήταν μία πραγματικά ευχάριστη έκπληξη για εμένα. Έλαβα πάρα πολλά εγκωμιαστικά σχόλια, τόσο από Κύπρο όσο και από φίλους από το εξωτερικό. Το χάρηκα ιδιαίτερα γιατί κυρίως βοήθησε την ομάδα μου να φτάσει στην νίκη απέναντι σε μία πολύ μεγάλη ομάδα, και φυσικά επειδή το καλάθι αυτό έδωσε λίγη χαρά στους φιλάθλους μας, αλλά και σε φίλους και οικογένεια».\nΓια την συμμετοχή του στο ΟΠΑΠ All Star Day και τα πλάνα του για την νέα περίοδο: «Είμαι πολύ ευχαριστημένος που συμμετείχα στο φετινό ΟΠΑΠ All Star Day. Ο φίλαθλος κόσμος της καλαθόσφαιρας έδειξε πως η σκληρή δουλειά και η αφοσίωση εκτιμάται, και θέλω να ευχαριστήσω όλο τον κόσμο που με τίμησε με την ψήφο του. Για εμένα η φετινή χρονιά θεωρώ πως πάει πολύ καλά μέχρι στιγμής. Πιστεύω πως χρόνο με τον χρόνο, μαζί με την ομάδα μου, βελτιώνομαι και εγώ. Είναι πιστεύω το επιστέγασμα μίας μακροχρόνιας καριέρας. Όσο αφορά για την νέα αγωνιστική περίοδο, είναι δύσκολο να μπορέσω να συνεχίσω λόγω των πολλών επαγγελματικών μου υποχρεώσεων. Όμως τίποτα δεν είναι σίγουρο ακόμη. Πρώτα να ολοκληρωθεί η φετινή χρονιά, να έχουμε υγεία, και το καλοκαίρι θα ξεκουραστώ και θα πάρω τις αποφάσεις μου για την επόμενη περίοδο».


Σέρρες: Προσφορές ξενοδοχείων τελευταίας στιγμής - TripAdvisor\nΣέρρες: Προσφορές ξενοδοχείων τελευταίας στιγμής\nΝο 1 από 10 ξενοδοχεία με την καλύτερη σχέση ποιότητας-τιμής: Σέρρες\n“Γενικά οικονομικό ωραίος χώρος αλλά και να μην μείνετε στο ξενοδοχείο μπορείτε να πάτε απλα για μπάνιο απο Ιούνιο (ή και Μάιο ,ανάλογα τον καιρό) με 5 ευρω είσοδο και το πρώτο ρόφημα μέσα στην τιμή της...”\n“Έκλεισα δύο βράδια μονοκλινο στο Αλεξάντερ και τρία βράδια τετρακλινο λόγω άφιξης της οικογένειας μου στο Ακροπόλ από 16-22ιουνιου ενα μηνα νωρίτερα με την προϋπόθεση ότι θα είναι κάθε μέρα ανοιχτή και η...”\nΝο 2 από 10 ξενοδοχεία με την καλύτερη σχέση ποιότητας-τιμής: Σέρρες\n“Μείναμε εφτά βράδια στο ξενοδοχείο για επαγγελματικό σκοπό. Στο κέντρο της πόλης και δίπλα σε όλα. Υπάρχουν θέσεις πάρκινγκ έξω από το ξενοδοχείο. Ανακαινισμένα και αρκετά καθαρά δωμάτια. Στα αρνητικά το πρωϊνό…”\n“Στο κέντρο των Σερρών κ πολύ βολικό. Παρότι παλιό ή προσπάθεια να συντηρηθεί είναι εμφανής. Καθαρά δωμάτια κ γενικά φαίνεται μια προσοχή στον χώρο. Στα μείον κ αυτό λόγο τοποθεσίας η φασαρία από τους γύρω δρόμους...”\nΝο 3 από 10 ξενοδοχεία με την καλύτερη σχέση ποιότητας-τιμής: Σέρρες\n“Το acropol είναι καθαρό και περιποιημένο ξενοδοχείο στους χώρους που περπατήσαμε. Το πρωινό με: αυγά τηγανιτά,βραστά, αυγόφετες,τυριά, κασερια,σαλάμια, ελιές, γιαούρτια, πίτες, κεικ,μπισκότα, παρά πολλά είδη...”\n“Πολύ καθαρά δωμάτια , καθαροί όλοι οι χώροι !! Υπέροχο φαγητό , ευγενικό προσωπικό , υπέροχο περιβάλλον , ηρεμια, σε ένα μαγευτικό τοπίο. Μεγάλα δωμάτια , ασανσέρ για κάθε πλευρά , ιδανικός χώρος επίσης για γάμους...”\nΝο 4 από 10 ξενοδοχεία με την καλύτερη σχέση ποιότητας-τιμής: Σέρρες\n“Η τοποθεσία του ξενοδοχείου είναι πολύ καλή. Στα πολύ θετικά ή ύπαρξη συνεργαζόμενου parking. Το δωμάτιο - τρίκλινο, όμως ήταν υπερβολικά μικρό. Για μονόκλινο θα ήταν οκ. Είχε πάρα πολύ φασαρία από το πεζόδρομο...”\n“Πολλές φορές έχω επισκεφθεί το συγκεκριμένο ξενοδοχείο για πολλούς λόγους. Ξεκινάω από τα θετικά. Πρώτο κατατάσσω τις οικονομικές τιμές του. Η τοποθεσία είναι ιδανική αφού όλη η αγορά είναι στα πόδια σου...”\nΝο 5 από 10 ξενοδοχεία με την καλύτερη σχέση ποιότητας-τιμής: Σέρρες\n“Η θέση του ξενοδοχείου δίπλα από τη Λίμνη Κερκίνη σαφώς επηρεάζει ώστε να προτιμούν το ξενοδοχείο οι φυσιολάτρες. Τα δωμάτια ειναι καθαρά και κάποια από αυτά εχουν πολύ ωραία θέα στη λίμνη. Ο περιβάλλων χώρος…”\n“Ένα ξενοδοχείο που θα καλύψει τις ανάγκες για μια οικογένεια με παιδιά αλλά και ένα ζευγάρι για να περάσει κάποιες ημέρες ήσυχα. Το καλοκαίρι διαθέτει πισίνα με beach bar. Ωραία θέα της λίμνης και του ποταμού...”\nΝο 6 από 10 ξενοδοχεία με την καλύτερη σχέση ποιότητας-τιμής: Σέρρες\n“Το ξενοδοχείο είναι πολύ αξιοπρεπές και όμορφο.Ειδικά η ταράτσα αλλά και το μπαράκι σε ικανοποιούν απόλυτα,χρώμα,στυλ,μουσική και εξυπηρέτηση από χαμογελαστούς ανθρώπους.Το δωμάτιο(215) πολύ καλό και εύκολα...”\n“Επισκεφτήκαμε το ξενοδοχείο για ένα ΣΚ, και το δίκλινο που κλείσαμε ήταν σε πολύ καλή τιμή. Το δωμάτιο ζεστό και ευρύχωρο, όπως και το μπάνιο. Χρησιμοποιήσαμε το spa, το οποίο είναι μικρό και συμπαθητικό. Εκεί…”\nΝο 7 από 10 ξενοδοχεία με την καλύτερη σχέση ποιότητας-τιμής: Σέρρες\n“Πραγματοποιήσαμε την δεξίωση του γάμου των παιδιών μας και πράγματι ΄τα πάντα ήταν άψογα.Η αίθουσα πανέμορφη και η διακόσμηση όπως ακριβώς την ζητήσαμε, τα φαγητά καλομαγειρεμένα και νοστιμότατα το προσωπικό...”\n“Πολυ μεγαλοι χωροι,πισινες κ για εμενα ενα απ τα καλυτερα spa στην βορεια Ελλαδα.Πλουσιο πρωινο,ωραια κ ανετα δωματια κ τελειες καθαρες πισινες μεσα κ εξω.Ευγενικα παιδια κ καλοι επαγγελματιες οι ιδιοκτητες”\nΝο 8 από 10 ξενοδοχεία με την καλύτερη σχέση ποιότητας-τιμής: Σέρρες\n“Έμεινα σχεδόν ένα μήνα (τα σαββατοκύριακα εφευγα) και πραγματικά δεν είχα κανένα μα κανένα πρόβλημα. Εμένα στα δωμάτια που "βλεπουν" στον κεντρικό και δεν είχα κανένα πρόβλημα με ηχορύπανση. Είναι σε πολύ καλό...”\n“Το ξενοδοχείο βρίσκεται στην είσοδο της πόλης είναι εύκολα προσβάσιμο , εύκολο παρκάρισμα και είσαι πολύ κοντά στο να πας με τα πόδια στο κέντρο της πόλης περίπου 15 λεπτά , ωραία δωμάτια καθαρά και άνετα . το...”\nΝο 9 από 10 ξενοδοχεία με την καλύτερη σχέση ποιότητας-τιμής: Σέρρες\n“Κτισμένο σε ιδανική τοποθεσία, προφέρει μοναδική θέα στη λίμνη Κερκίνη. Το δωμάτιο καθαρό, ζεστό, ευρύχωρο και περιποιημένο.Πλούσιο πρωινό και χώρος άπλετος για τα παιδιά. Το προσωπικό φιλικό και ιδιαίτερα...”\n“Ένα ξενοδοχείο ανάμεσα στο βουνό κ στην λίμνη χωρίς σου δίνει επιλογή να έχεις να κάνεις κάτι στους χώρους του ούτε καν για τα παιδιά ενώ έχει άπλετο χώρο. Η επίπλωση μέσα και γενικά ο χώρος είναι με παλαιακού...”\nΝο 10 από 10 ξενοδοχεία με την καλύτερη σχέση ποιότητας-τιμής: Σέρρες\n“Πολιτισμός ,φιλοξενία , παράδοση . Γευσεις αυθεντικες , αγνες .Εξαιρετικοί ο αγγελος και η οικογένεια του . Μακάρι σε όλη την Ελλάδα να υπήρχε τέτοια ποιότητα , μεράκι και αυθεντικότητα . Οι άνθρωποι αυτοί που...”\n“Από την στιγμή που υπάρχει ρεύμα όλα γίνονται εύκολα. Αρκετές οι ανέσεις για ορειβατικό καταφύγιο (θέρμανση, νερό στο WC, τηλεόραση, wi-fi). Μοναδική αρνητική εντύπωση το γεγονός ότι επιτρέπει το κάπνισμα στην...”\nΝο 11 από 10 ξενοδοχεία με την καλύτερη σχέση ποιότητας-τιμής: Σέρρες\n“Άψογο ξενοδοχείο, υπέροχοι ιδιοκτήτες ακριβώς ότι θέλαμε για την διαμονή μας εκεί! Μπράβο για την υπέροχη δουλειά που έχουν κάνει!Να το επισκέφτηκε οπωσδήποτε αν βρεθείτε στη περιοχή!Ειναι κοντά σε όλα όσα πρέπει…”\n“Πολύ ωραίο ξενοδοχείο με καλό εξυπηρετικό προσωπικό. Λογικές τιμές . Καθαρά άνετα περιποιημενα δωμάτια. Πολύ ωραίο τζακουζι. Για αυτήν την περιοχή είναι μία πολύ καλή λύση , μπορείς σε 5 λεπτά να πας Πορόια σε 10...”\nΆλλα μέρη για να μείνετε (Σέρρες)\nΝο 3 από 5 B&B για: Σέρρες\n“Ιδιαίτερα προσεγμένα όλα θα ελεγα άψογα, δεν είναι η πρώτη φορά που έρχομαι αυτή τη φορά γιά 4 μέρες με όλη την οικογένεια. Θα ξαναεπιστρέψουμε σίγουρα με την πρώτη ευκαιρία. Το προσωπικό πάντα στη διαθεσή μας...”\n“Καθησαμε 3 μερες με την σχολη μας περασαμε καταπληκτικα...το ξενοδοχειο πεντακαθαρο πολυ ομορφοι χωροι και το σουπλιν μοιριζε μεχρι τον διαδρομο.εξαιρετικο μπαρ και ενα απιστευτο προσωπικο ετοιμο για καθε μας αναγκη.”\nΝο 9 από 10 ξενοδοχεία για: Σέρρες\nΝο 4 από 5 B&B για: Σέρρες\n“Εξαιρετική θέα, καθαρό, ωραία δωμάτια, το πρωινό πλούσιο, το εστιατόριο επίσης έχει πολύ καλό φαγητό, ο χώρος του spa μας άρεσε, η πισίνα μεγάλη αν και υπάρχει γενικά extra χρέωση για κάποιες από τις υπηρεσίες. Θα...”\nΝο 5 από 5 B&B για: Σέρρες\n“Μέτριο ξενοδοχείο. Υπήρχε καθημερινή καθαριότητα αλλά 4 ημέρες πετσέτες δεν άλλαξαν. Υπήρχε και πρωινό το οποίο όμως ήταν λίγο σε ποικιλία αλλά και σε ποσότητα. Μετά από κάποια ώρα έπρεπε να ζητάς να σου φέρουν...”\n“Πολύ ωραία κρεβάτια και διακόσμηση στο εσωτερικό του κτιρίου. Καλό φαγητό και μεσα στην πόλη. Είναι πολύ σημαντικό να έχεις εξυπηρέτηση πελατών σε ξενοδοχείο της διανυκτέρευσης σου.Άνετο παρκιγκ και δωρεάν γουαι...”


Πώς η ανακύκλωση προστατεύει τα ζώα και τους ανθρώπους - Ιστολόγιο\nΑρχική σελίδαΠυγμαχίαΠώς η ανακύκλωση προστατεύει τα ζώα και τους ανθρώπους\nΠώς η ανακύκλωση προστατεύει τα ζώα και τους ανθρώπους\nΈχετε παρακολουθήσει ποτέ ένα ζώο να προσπαθεί να φάει κάτι από τα σκουπίδια που δεν ήταν τροφή; (Πόντοι μπόνους αν ήταν το κατοικίδιό σας). Πάρα πολλοί από εμάς έχουμε δει την άγρια ζωή να προσπαθεί με επιτυχία ή ανεπιτυχώς να καταναλώσει σκουπίδια νομίζοντας ότι ήταν τροφή. Μπορεί να είναι ενοχλητικό! Τι θα γινόταν όμως αν υπήρχε τρόπος να αποτραπεί αυτό από το να συμβεί εντελώς;\nΗ ανακύκλωση είναι η πιο εύκολη απάντηση. Πώς επηρεάζει η ανακύκλωση την άγρια ζωή; Λοιπόν, αυτό θα καλύψουμε στο ιστολόγιο αυτής της εβδομάδας. Διαβάστε παρακάτω για να δείτε γιατί η ανακύκλωση είναι σημαντική για τη διατήρηση της άγριας ζωής (και του ανθρώπου) και πώς η ανακύκλωση μπορεί να βοηθήσει τα απειλούμενα είδη.\nΠώς η ανακύκλωση βοηθά την άγρια ζωή\nΟι φιλικές προς το περιβάλλον συσκευασίες συμβάλλουν στη μείωση των βλαβερών επιπτώσεων των απορριμμάτων στην άγρια ζωή, αλλά η πλειονότητα των απορριμμάτων είναι επικίνδυνα για τα ζώα (και τον άνθρωπο!) εάν δεν απορριφθεί σωστά. Εάν δεν είστε σίγουροι για το τι μπορεί να ανακυκλωθεί, σας περιγράψαμε πρόσφατα 10 κορυφαία αντικείμενα που μπορείτε να ανακυκλώσετε για να σώσετε το περιβάλλον.\nΣε μικρή κλίμακα, η ανακύκλωση βοηθά την άγρια ζωή, εξαλείφοντας τον κίνδυνο των ζώων να καταναλώνουν ανακυκλώσιμα απόβλητα ή να παγιδευτούν και να τραυματιστούν από τα σκουπίδια. Όταν τα ανακυκλώσιμα υλικά ταξινομούνται σε υπαίθριους εμπορικούς κάδους ανακύκλωσης, βοηθά επίσης στη διατήρηση των οικοτόπων τους. Το να ξοδεύετε χρόνο για να μαζέψετε μετά από λιγότερο προσεκτικούς ανθρώπους για να απορρίψετε και να ανακυκλώσετε σωστά τα σκουπίδια που έχουν απομείνει είναι τόσο ωφέλιμο. Ειδικά αν βρίσκεστε κοντά σε πηγή νερού. Όλοι γνωρίζουμε τη ζημιά που μπορούν να κάνουν τα σκουπίδια στη θαλάσσια ζωή, στα πουλιά, ακόμη και στους σέρφερ και τους κολυμβητές.\nΣε μεγάλη κλίμακα, απομάκρυνση σκουπιδιών και η ανακύκλωση βοηθά την άγρια ζωή μειώνοντας την ανάγκη επέκτασης των χωματερών, των ορυχείων και των εργασιών γεώτρησης. Ένα από τα κύρια οφέλη της ανακύκλωσης είναι η διατήρηση των φυσικών πόρων. Η συγκομιδή παρθένων υλικών καταπατά ενδιαιτήματα άγριας ζωής και συνεπάγεται μεγάλη χρήση ενέργειας. Η ανακύκλωση βοηθά επίσης έμμεσα στη διατήρηση των ζωικών ενδιαιτημάτων μειώνοντας τις εκπομπές αερίων του θερμοκηπίου που προκαλούν την κλιματική αλλαγή. (Αυτό φέρνει μια εντελώς νέα προοπτική στον όρο «πράσινη ανακύκλωση»).\nΠώς η ανακύκλωση μπορεί να βοηθήσει τα απειλούμενα είδη\nΑν έχετε πάει ποτέ σε εθνικό πάρκο, μπορεί να έχετε δει φανταχτερούς υπαίθριους εμπορικούς κάδους ανακύκλωσης με περίτεχνους μηχανισμούς λειτουργίας. Ο λόγος για τον οποίο είναι απαραίτητο να έχουμε έναν τόσο περίπλοκο σχεδιασμό είναι η προστασία της άγριας ζωής από τα ανακυκλώσιμα απόβλητα και άλλα σκουπίδια μέσα. (Οι αρκούδες μπορούν να είναι τόσο έξυπνες όσο και οι τουρίστες όταν πρόκειται να ανοίξουν αυτούς τους εμπορικούς κάδους ανακύκλωσης). Ορισμένες περιοχές διατήρησης φιλοξενούν είδη υπό εξαφάνιση που διατρέχουν μεγαλύτερο κίνδυνο να επηρεαστούν αρνητικά από τα απορρίμματα.\nΟι απορρίψεις πλαστικών παραμένουν ένα σοβαρό πρόβλημα για τα απειλούμενα είδη, ειδικά στον ωκεανό. Η ανακύκλωση είναι μια απλή λύση κρατώντας αυτές τις επικίνδυνες ουσίες μακριά από την άγρια ζωή. Οι άνθρωποι επωφελούνται επίσης από την ανακύκλωση! Η μετάβαση στην παραλία, η ποδηλασία και άλλες δραστηριότητες αναψυχής όπως η πεζοπορία είναι πολύ πιο ευχάριστες χωρίς να χρειάζεται να ασχοληθείτε με τα σκουπίδια.\nΗ ανακύκλωση προσφέρει πολλά οφέλη για την ανθρώπινη υγεία και το περιβάλλον. Ο ρυθμός ανάκτησης απορριμμάτων αυξάνεται κάθε χρόνο καθώς οι άνθρωποι γίνονται πιο εκπαιδευμένοι σχετικά με τις λύσεις ανακύκλωσης μέσω:\nΑυτό οδήγησε σε μείωση της περιεκτικότητας σε χώρους υγειονομικής ταφής και της ποσότητας των απορριμμάτων που παράγονται ανά άτομο.\nΘα μπορούσατε να υποστηρίξετε ότι η ανακύκλωση δεν είναι πάντα απαραίτητη για την προστασία του περιβάλλοντος και μπορείτε απλά να πετάξετε τα πάντα στα σκουπίδια. αλλά αυτό δεν είναι αλήθεια. Ανακύκλωση ηλεκτρονικών απορριμμάτων και το χρησιμοποιημένο λάδι κινητήρα είναι βασικά μια αναγκαιότητα για την προστασία των ανθρώπων και της άγριας ζωής από τη μόλυνση του νερού. Τα απορριπτόμενα ηλεκτρονικά απόβλητα περιέχουν επικίνδυνες ουσίες όπως ο υδράργυρος και το κάδμιο που μπορούν να εκπλυθούν στο έδαφος και στο νερό. Το λάδι κινητήρα από μία μόνο αλλαγή λαδιού μπορεί να επηρεάσει αρνητικά έως και 4 εκατομμύρια λίτρα γλυκού νερού.\nΗ CleanRiver έχει πάνω από 30 χρόνια εμπειρίας αειφορίας παρέχοντας λύσεις ανακύκλωσης για εσωτερικούς και εξωτερικούς χώρους, σχεδίαση προσαρμοσμένων εμπορικών κάδων ανακύκλωσης και πολλά άλλα. (Όπως βοηθώντας εταιρείες να εφαρμόσουν ένα πρόγραμμα ανακύκλωσης γραφείου ή εργασία με άτομα με προβλήματα όρασης για την ανάπτυξη προσιτών τρόπων ανακύκλωσης για τους τυφλούς). Παρά την όλη εμπειρία, υπάρχει ακόμη πολλή δουλειά που πρέπει να γίνει για την προστασία των ζώων και των ανθρώπων.\nΑναζητάτε περισσότερες συμβουλές και κόλπα ανακύκλωσης; Ρίξτε μια ματιά σε αυτά τα άλλα ιστολόγια:\nΕπόμενη ανάρτηση Η ανακύκλωση εξοικονομεί χρήματα για μια επιχείρηση; Γιατί μπορεί να είναι κλειδί για την επιτυχία


Παναιτωλικός για μπαράζ, Πανιώνιος για… φούντο - Ποδόσφαιρο - Super League 1 - Παναιτωλικός - Πανιώνιος | sport-fm.gr: bwinΣΠΟΡ FM 94.6\nΤρίτη, 19 Ιανουαρίου 2021, 22:38\nΤρίποντο-ανάσα πήρε με τρομερό γκολ του Ρόσα ο Παναιτωλικός, λυγίζοντας με σκορ 1-0 τον Πανιώνιο, ο οποίος πρέπει να ανέβει βουνό στα πλέι άουτ για να αλλάξει την εις βάρος του κατάσταση.\nΤελευταία ενημέρωση 23/02/2020, 16:59\nΑποφασισμένος να «καθαρίσει» το παιχνίδι μπήκε ο Παναιτωλικός στο παιχνίδι και διατήρησε τον έλεγχο σε όλη τη διάρκεια. Την πρώτη καλή στιγμή, βέβαια, είχε ο Πανιώνιος που βγήκε στη κόντρα στο έκτο λεπτό, με σουτ του Εμμανουηλίδη που μπλόκαρε ο Κνετ και, από κει και πέρα, σίγησε επιθετικά και περιορίστηκε στην αμυντική του λειτουργία.\nΟι Αγρινιώτες εγκλώβισαν τους «κυανέρυθρους» στην περιοχή τους, με τους Ντίας, Ντάλσιο και Ρόσα να είναι οι κύριοι εκφραστές της επιθετικής δραστηριότητας. Η ασφυκτική πίεση κορυφώθηκε στο 42’, με σουτ του Μουνιέ που έδιωξε ασταθώς ο Κότνικ, η μπάλα κατευθύνθηκε προς τα δίχτυα και ο Σαραμαντάς απομάκρυνε σωτήρια πριν η μπάλα περάσει τη γραμμή.\nΔύο λεπτά αργότερα, ο Παναιτωλικός μέτρησε νέα μεγάλη ευκαιρία με γύρισμα του Ντάουντα που απέκρουσε ενστικτωδώς ο Κότνικ.\nΜε την έναρξη του δεύτερου μισού, ο Σλοβένος τερματοφύλακας του Πανιωνίου έκανε νέα μεγάλη απόκρουση σε κεφαλιά του Ντάουντα, όμως στο 53’ δεν κατάφερε να σταματήσει τον Ρόσα, ο οποίος απέφυγε δύο αντιπάλους και έστειλε τη μπάλα στα δίχτυα.\nΟ Πανιώνιος προσπάθησε να ισορροπήσει μετά το γκολ, όμως ο Παναιτωλικός συνέχισε να διατηρεί τον έλεγχο. Στο 75’ ο διαιτητής υπέδειξε πέναλτι σε μαρκάρισμα του Σταυρόπουλου στον Ρόσα, όμως άλλαξε την απόφασή του ορθώς μετά από έλεγχο του VAR.\nΟ Πανιώνιος έχασε πολύ μεγάλη ευκαιρία για την ισοφάριση στο 81’, με απευθείας εκτέλεση φάουλ που πέρασε λίγο άουτ, ενώ στο έκτο λεπτό των καθυστερήσεων, ο Κόρμπος έπιασε αδύναμη κεφαλιά που πέρασε άουτ.\nΠαναιτωλικός (Μάκης Χάβος): Κνετ, Μαρσιάλ, Μάλης, Μάρτιν, Ντάλσιο, Μουνιέ (90+5’ Μπαΐροβιτς), Αλβάρες (82’ Ταχάρ), Ρόσα (89’ Ντουάρτε), Ντάουντα, Λιάβας, Ντίας.\nΣτον πάγκο έμειναν οι: Φερνάντες, Τσιγγάρας, Μπιάι, Φυτόπουλος.


Πιλοτικό πρόγραμμα για “διαβατήριο υγείας” στην Μ. Βρετανία - InKefalonia\nΠιλοτικό πρόγραμμα για “διαβατήριο υγείας” στην Μ. Βρετανία\nΔημοσιεύτηκε: Πέμπτη, 14 Ιανουαρίου 2021 10:22\nΗ Mvine και η iProov ανακοίνωσαν σήμερα ότι το σχέδιό τους για ένα απλό, ασφαλές και ευρέως αναγνωρισμένο διαβατήριο υγείας και εμβολιασμού Covid-19 θα τεθεί σε πιλοτική εφαρμογή στην Μ. Βρετανία. Το διαβατήριο υγείας των εταιριών Mvine-iProov επιτρέπει την καταχώριση και την απόδειξη του αποτελέσματος δοκιμών ή του εμβολιασμού ενός ατόμου, χωρίς να αποκαλυφθεί η ταυτότητά του και χωρίς την ανάγκη για εκτεταμένη νέα υποδομή.\nΜε πρόσθετη υποστήριξη από το Innovate UK, το οποίο αρχικά χρηματοδότησε την ανάπτυξη ενός επιτυχημένου πρωτοτύπου εργασίας, το διαβατήριο Mvine-iProov θα δοκιμαστεί τώρα από Διευθυντές Δημόσιας Υγείας στο πλαίσιο της Εθνικής Υπηρεσίας Υγείας (NHS) στο Ηνωμένο Βασίλειο.\nΟι Mvine και iProov στοχεύουν να ολοκληρώσουν δύο δοκιμές έως τις 31 Μαρτίου 2021, δίνοντας στους Διευθυντές Δημόσιας Υγείας σε όλη τη χώρα την εμπιστοσύνη να αναπτύξουν το διαβατήριο σε κλίμακα προς όφελος των τοπικών τους περιοχών. Βασικά, το διαβατήριο Mvine-iProov μπορεί να συνδεθεί στην υπάρχουσα υποδομή του NHS, επιτρέποντάς του να καλύψει τις συγκεκριμένες ανάγκες των τοπικών διευθυντών δημόσιας υγείας και τυχόν γενικές εθνικές απαιτήσεις. Αυτή η ευελιξία διασφαλίζει ότι τομείς σε διαφορετικά επίπεδα ή επίπεδα διάθεσης εμβολιασμού μπορούν να ορίσουν κατάλληλες πολιτικές και να τις εφαρμόσουν.